2020 Thimnak le Tlangcung Party He Coalition Cozah Sernak Thlihran – Hakha Cherry\n2020 Thimnak le Tlangcung Party He Coalition Cozah Sernak Thlihran\nTlangcung party hna nih tukum thimnak ahcun coalition cozah sernak ding timhtuahnak an ngei. Azuam zong an i zuam i an thawng ngai tiah hmuh mi ansi (ANP, SNLD, CNLD, KSPP, etc.). Asinain, NLD nih 2020 thimnak ah landslide in teinak kan hmuh than lai i kanmah lawng nih cozah kan ser than lai tiah an rak ti lengmang cang ve. Asinain, kum 5 chung an riantuannak zok tikah mipi an phunzai cang (2015 lio an chim ningin thil kal khawh lo tikah). Cucaah, thimnak campaign thok hlan ah NLD nih party he minung he zoh ding tiah an chim. Campaign promise ningin thil a can khawh lo tikah mipi an phunzai ngai cang ahlei in khuapi um deuh middle class ansi bik – hi group nih hin NLD cozah si than seh ti an duh bik (rampi economy hi biapi ah ai tel aruang cu investor pawl caah stability le predictability hi abiapi tuk) nain NLD lawng nih cozah tlai kho hlah seh ti an duh fawn aruang cu power sharing um seh law decentralization le federal uknak phung aleng kho deuh lai tiah an zumh.\nParty pakhat nih hip tukmi cozah hmuh an duh ti lo. Asinain, NLD nih 2015 thimnak bantukin 2020 thimnak zongah a minung zoh hlah uh a party in zoh rih ko uh tiah mipi sinah an chim than aruang cu ground level in candidate thimnak kongah siseh (minung tha), cun tlangcung party an thawng lai tiah an hmuh ve, observer tampi nih an chim fawn. Asinain, mipi hmuhning he cun ai dang kho ngai cang aruang cu mipi nih cuai an thlai khawh ngai cang hna – Phunghram zong remh khawh lo, remdaihnak zong tuah khawh lo, phunghram nih apekmi nawlngeihnak hman khawh lo tibantuk pawl ai tel (phunghram 261 thlen lo in tlangcung party hna nawlngeihnak pek khawhnak nawl an ngei ko nain).\n4 Nov 2020, press conference ah President Office in U Zaw Htay nih national reconciliation kan tuahmi ah ai hmaithlak mi ah 2020 cozah cu “National Unity Government” achuak lai tiah achim. Mah biafang hi cozah an tlaih chungah avoikhatnak bik biafang an hmanmi asi. NLD CEC Dr. Myo Nyunt nih mah biafang a suallam cu 2020 hnu cun Hluttaw chungah tlangcung party hna he coalition kan tuah lai tinak asi ati. Mah bia an chimmi hi atu lio ralkap le NLD cozah karah bia entainak asan ngai lio ah ahung chuakmi bia asi ralkap nih thimnak kongkau ah UEC lawng siloin in cozah tlaimi nih tuanvo an ngeih hau lai anti (achuak dingmi result zong zohfel ngai hau lai anti).\nMah cu NLD nih an duh ve lo, ralkap chimmi hi civil servant law he ai kalh anti, cun ralkap nih phunghram ningin national politics ah kan ithlakmi asi anti ve than – Min Aung Hlaing cu Vice President dirhmun he ai khat anti rih. Ralkap lei nih thimnak tuah khawh lonak hmun an chimmi ah UEC nih zulh lo in NLD cozah duhning in an tuah tiphun in an ruah e.g NLD a dernak hmun ah thimnak tuah loin an thawnnak ding afiang deuhmi tu ah tuah an duh tiin an hmuh mi hna alo.\nTlangcung party dirhmun: 261 kongkau ah biaelnak atam ngai. Mah biaelnak cu USDP, NLD le ralkap kalak ah asi bik i, tlangcungmi hna hi game pakhat chungah celhmi menmen ah kan tla. Phunghram remh hlan paoh cu 261 remh awk tha lo anti fawn cucu asi kho fawn lo. Nizaan ah Min Aung Hlaing nih regional commander 20 tluk bia aronh hna mi cu thimnak tlamtlin khawhnak dingah nan zuam piak hna lai ati than ve – Ne Win nih 1960 ah arak chim bal ve. Tutan an bia-an zok tikah purh dah a har ngai. Asinain election cu tluangtlam tein kal kho seh timi an langhter duh – power an laak than lai cu ka zum lo asinain ramdang cozah nih free and fair election asi lo anti khawh men. UEC nih cancel a tuahnak hmun pawl kha tlangcung mi pawl umnak lawngte asi tikah tlangcung party kan sung ngai (atlawmbik seat 22). Asianain kawlrawnah NLD azuam cawhtu party pawl an um ve tikah tlangcung party hna nih seat 200 tluk an hmuh cun president thimnak ah aw-an ngeih khawh asi ve thiam.\nThimnak hlan le thimnak ni: NLD telh in party 4 nih Wa hmun zeimawzat ah cancel kan tuah piak uh tiah UEC sinah an chim aruang cu free and fair election asi kho lai lo anti. Ara lai mi caan zongah hibantuk aum kho rih cun thimnak tuah an timhnak hmun cheu khat ah buaibainak aum te kho e.g AA le ralkap ruangah Paletwa hi chim awk ahar ngai (adang hmunhma zong um kho rih mu e.g. Rakhine, Shan). Pakhat khat a can cun ho ruangah timi afiang te lai lo tiah ruah khawh asi an i puh veve te lai.\nKawlram thimnak ahhin 1990 thimnak hi ralkap dohnak ah rak hman asi bik i 2015 zong mah thiam asi ti khawh asi. Cucaah 2020 cu tlangcung party hna caah cun foundation chiah kum asi tiah ka ruah – seat tambik hmuh khawh cun atha tuk chinchin hnga. Atuning tein kan ramkhel a kal ahcun competitive election cu 2025 ahhin asi kho bik te lai tiah ka ruah. Cucaah, atu tein tlangcung party thawn khawh hi abiapit tuk lio caan asi. Kawl le Kawl karlak ah abiapi mi player kan si te kho men. 2020 thimnak cu tlangcung party hna thawn kum siseh ti saduhthahnak he..Salai Tluang Lian Hnin5 Nov 2020, Yangon Note: Acung ka tialmi hi keimah hmuhning lawng asi I adang pumpak siseh, bu siseh pehtlaihnak aum lo.\nUS ram thimnak thil sining le dirhmun\nUS President thimnak cu ho nih a tei tiah official ngaingain in an thanh kho rih lo.


Dr. Aung Min Thang Hi Miralṭha a si CACC Nih Platform Ser Ah Ṭha Lo Maw? – Chin World News Evening\nFebruary 27, 2020 February 27, 2020 Salai Van Hmuhning\nSaya Aung hi Laimi huap in miraltha a si ko caah le mipi sinah aa langh bak ve mi a si ko caah a hmantlak he, ka tarmi hi phun dang ah ruat hlah uh tiah kan nawl ta hna. Huaisen le Ralțhat, ngamhsannak vialte a ngeimi a si. Micheu nih cun Cal cung saruh chonh bang ningzah a thiam lo bia an ti. A ralțhami caah ningzah awk um lo teh. Fimthiamnak lei ah le a sang bak mi a si. A tu lio ah Holhtheihlo kong he pehtlai in Holhtheihlo a dirpitu pawl a zuamzawh lio hna a si. A hlei khun in Van Hla tiah Khuang he sa in tuallai ah mipi a tomtom bak in a țul ter kho tu Rev. pawl kha a ngair hna kan ti lai cu. A mi ngair dan hrim hi uar a um tuk, zapi hmai bak in debate kan tuah lai a ti ko.Minung pahnih nih cun kan ngamh bak an ti nak zong a um kha. Lai pasal cio an fimnak le hngalhnak platform cung bak ah i phomh ding an si ko. Lai paih nak hmanh in platform cung debate hi kan larter awk deuh pei a si cu. Laimi phun a remh deuh tuk lai. Nain Lai paih zong cu sunsak țhiam e..chim duhnak cu debate hi miphun caah țhathnemnak nganpi a um nak ka hmuh caah a si.\nHi kong he pehtlai in kei ka ruahnak ahcun a rannak bak in CACC nih an tawlrel awk a si in ka hmu. A hlan deuh chan bang, fim i cuh ngai i, mipi țhennak tu a chuahpi lai timi Idea kha varal a pet ti lo. Kha bantuk idea nih khan Laimi hi mui lak tu ah a kan peih chin. Greek pawl hi philosophy le Idea, ruahnak, zumhnak kong pawl ah debate le el-al a rak zuam tak vemi an si. Ethen Khuapi cu Greek miphun hna nih Fimnak taktak an rak hmuhnak khua a si. Zei caah tiah cu bantuk Idea ruahnak langhter khawhnak platform kha Ethen Khua nih a rak inn țek zungzal. CACC zong nih kan Lairam ah a linsami le a langsarmi idea zumhnak, ruahnak kong pawl zapi sin ah langhter khawhnak ding ah Platform sersiam piak lengmang aa zuam awk a si.\nA tu bantukin saya Aung Cakei Doctor pakhat nih tlaihhrem ngamhnak ralțhatnak bak he, a zuam cawhmi hna hi leklak tiah CACC nih “neya lak ter colh bak ding a si” “step zong lak ter colh ding an si” tlaihhrem ngamhnak ralțhatnak ka ti tikah hin zapi nih cun nan pemh lai lo. Saya Aung Ralțhatnak ka van hlawi bia a si. A khat rikrek tein a ralțhami a si hih.\nHolhtheihlo a um le um lo kongah hi zawn ah fianter kaa tim lo. Saya Aung Kalpi mi cohlan le hlan lo zong kha ka chim duhnak a si lo. A mah bantuk miraltha nih hin Laimi an kan tunmer chin lengmang lai nak a fiang ko. Online chung lawng i, i debate cu a țhahnem tuk ko nain a za hrim lo. Laimi huap Platform CACC bantuk bak ah tuah ding a si. Cu nih cun Laimi hi Fim nak le ceunak lei ah a kan hruai lai. Holhtheihlo mah nih holh khawh hleng loin hruh țanh bak in a țanh mi pawl zong nih an fim deuhnak ah a cang lai i, Holh theih lo a um lo ti bak in Bible zong rel huaha țung ve loin a aumi pawl ca zong ah fimnak ah a cang lai. Zapi ca hrim ah miaknak a chuak ko lai.\nNote: saya Aung hi a hmantlak cheu khat pawl hna ahcun tutte rak timi Bawlaw hna a lo i ka uar ngai. Tar loin ka um kho lo i ka tar ko hih. A cung bik ah ka chim cang bang, Zapi hmai ah aa langh bak ve mi a si ko caah phundang in a ho hmanh nih ruah lo ding. Credit: Siang Bawi (Global Rawn Chin Media)\nThlaawr Bawihrin: CBCUSA Pastor Hna Nih Nan member Kawlram In A Kirmi Poah Sizung Le Family Dr Sinah Nan Zohter Colh Hna Lai


Justin Bieber : Pathian Dawtnak Thawngin Keimah Nun Te Ah Ka Kir Kho Than – Chin 11 News\nJustin Bieber : Pathian Dawtnak Thawngin Keimah Nun Te Ah Ka Kir Kho Than\nPosted By: chin11news August 2, 2020\nKa nun hi harsat nak le ningzah nak in caan saupi ka hmang i, ka nun kazoh ah hin a caan tampi nun ka huam lo caan a um tawn, a ruang cu minih mitha le mifel i an ka ruah lio ah ka nnun fihnung ning hi ka hmuh tawn i, ka lar ruangah ka lar nak in ka lenglei ka rak i tuan meimei bia a rak si.\nKum 19 ka si in sii tha lo le rit hai nak lawng ka tong i, zei ti ka nnun zawng ka hngal tawn lo, zohchia taktak in ka nun cu sii tawng mi nungak pawl he caan zei mawzat ka hman tawn, cuhlan ka nun ah khan rik than ka duh tuk nain ka kir kho lo, vulei cung thil hi ka duh mi poh ka nei kho nain ka chung ah zei nuamhnak le lawmhnak hmanh ka hmu kho lo.\nKei cu kanu le kapa hi hngakchia te ah a um mi an si i, ka nunih hin hngakchia tuk in a ka hrin caah ka nule kapa cu an rak i then, hi bantuk chungkhar i a thanglian mi ah cun mi hlawhtling ka si,a sinain chungkhar ah tha te i thanlian lo ah cun hi thi ka tuah mi hi ka rak mawh lo tiah a chim.\nMinthang le hlasak thiam tampi cu rithai nak pawl he an i ciah lio ah a nuam tuk dingah ka rak ruah ve, lar hi a nuam tuk lai tiah ka rak ruat ve tawn. Cu ti i ritnak sal i ka um lio ah cun cu hlan kei mah ah khan kir ka duh, hi thil tha lo ka rak tuah mi vialte hi chung in ka si taktak i kir dingah cun caan tamdeuh pi ka hreh ko.\nA sinain Pathian nih a ka dawt tuk tu a ka pek i Pa thian thawng dawtnak thawngin ka nun taktak ah khan ka kir kho than i, lawmhnak thar ka nei kho cang.


Russia Nih USA Leiba An Cham Kho Ti Hna Lo An Buai Nak A Sang Chin Ko – My News\nRussia Nih USA Leiba An Cham Kho Ti Hna Lo An Buai Nak A Sang Chin Ko\nadmin May 25, 2022 Leave a Comment on Russia Nih USA Leiba An Cham Kho Ti Hna Lo An Buai Nak A Sang Chin Ko\nUS bondholders sin a cham dingmi leiba Russia nih a cham khawh ti lo caah, leibacham kum sauhpiak ti lo dingin US nih biachahnak a tuah, tiah theih a si. Cu tikah, Russia hi leiba cham a tlolhmi dirhmun ah a dir cang lai, tinak a si. Ukraine a luhhnawh hnu in Washington nih biataktein a rialdit chin lengmang cang.Russia a leibacham kum cu Wednesday 12:01 am ET ah a dih/dong ding a si cang i, a kum kan sauhpiak ti lai lo, tiah US Treasury Department nih an website ah a langhter. Russia cu US rammi sinah leibacham a tlolhmi ram ah an canter lawlaw cang.\nKum dongh i ramdang he hnatlaknak tangah a cham dingmi $2 billion cu Russia nih cham a tlolh. Ukraine kong i Western ram nih a cungah phihkharnak an tuah len ko nain, nihin tiang cu Russia nih ramdang sin a ngeihmi leiba pawl a cham khawh dih ngawt hna ah a cang. Cun ramdang nih a cung i phihkharnak an tuah ko bu ah le a raminnpa pawl he phaisa an i peknak kongah buaibainak a um ko nain, nihin tiang cu Moscow hi ai chang kho ko rih, ti asi.Leibacham ni le thla an tukmi phaknak dingah karkhat lawng ai duh cang caah, Friday ah khan ramdang sin leiba pahnih a ngeihmi cu Russia nih zokzok in a cham hna – pakhat cu euro tangka in cham i, pakhat deuh cu dollar in cham dingmi a si.\nTutan i Russia leibachamnak a caan dihter a si mi nih hin Ukraine a luhhnawhnak a thazaang vun thawnter kho lo dingin kan kham bantuk ah a cang i, cucu US sanction policy caah hlawknak nganpi a si, tiin Deputy US Treasury Secretary Wally Adeyemo nih tuan ah a chim bal.\nRussia leibachamnak license hi Washington nih a pehsauhpiak theng lai ka zum lo, tiah kan hnung zarh ah khan Treasury Secretary Janet Yellen nih a chim.Hi license hi US mipi he lawng ai pehtlaimi thil a si. Asinain, Global financial system ah US financial institutions hi biapihla ngaingai an si caah, cu bantuk leibachamnak phung cu ai kherhhlei ngaimi thil a si caah hin, midang sin leiba a cham ning zong hi ai harh phah te lai, tiah theih a si.\nMoscow hi phaisa a ngeih lo ruangah a si hrimhrim lo. Cucaah tutan thil a cangmi hi cuhlan a um tawnmi leibacham khawh lo dirhmun he ai khat ruam lo. Russia leiba hi cu a zinaan le gas a zuarmi he tahchunh ah cun tlaktlailo te a si. Zinan le gas man a kai ciammaam i, April lawngah khan $28 billion man a zuar khawh, tiah theih a si.EUROPE i RALWW2 hnu ah a nganbikmi raltuknak Russia nih a tlunter hnu cun, Washington le a ramdanghawi pawl nih a chungah phihkharnak faakpiin an tuah. Russia a huatu Ukraine mipi hloh ka duh hna caah Ukriane ka hluhnawh hi a si, timi min bunh in Russia nih Ukraine a tuknak hi thla 3 a si cang.Cuhlan ah khan Russia hi chawlehnak a thatnak ram bak a si, tiin credit a sertu agencies pawl nih minthatnak an pek bal. Asinain, Ukraine a luhhnawh hnu khan cun, Russia ah chawlehnak an tuah ngam ti lo, a chawlehnak thazaang zong a cuai an thlaipiak ngam ti lo.A ni an tukmi hlan ah Russia nih ramdang sin a leiba a cham khawh lo a si ah cun, leibacham a tlolhmi/a hrialmi ram ah chiah a si cang lai. Pek duh lo ruangah a si lo, boruak a that lo ruangah leiba a cham khawh hna lo a si ah cun, cucu technical (phungning tein) chamkhawhlo ah pompiak a si hnga.\nMay 27 ah a chamdingmi leiba pahnih belte cu ni 30 veelngeihnak caan an sauhpiak. A cung i phihkharnak an tuah ruangah, Russia nih ramdang sinin phaisa a cawi khawhnak lam a ngei ti lo. Leibacham a tlolhmi ram, timi a sullam cu, a batmi hna tlingtein a cham thlu cikcek khawh hlan lo le, leiba cham a tlolh ruang i taza an cuaimi a thiam hlan lo, ramdang sinah phaisa cawinak nawl an pek rih lai lo, tinak a si.Argentina le bangah cun, a leibacham lo mi hi a navy tilawng, an president citmi vanlawng kongkau he ai pehtlaimi thil an si, tiah theih a si. Cun, leibacham a duhlo mi ram, tiin nemhnehmi ram he cun chawhlehnak kan tuah lai lo, tiin pumpaak in phung le phai ai suaimi company asiloah ram an tam caah, tutan i US nih Russia hi leibacham duhlo/tlolhmi ram ah a chiah ruangah amah he chawleh a duh ti lo mi ram tampi an um kho te mi a si, tiah theih a si.\nHakha Khuapi Chung CDF He Peh Tleih Nak Ngei Mi Ralhrang Nih An Tleih Hna →\n← Vaurawng Ah CNA CDF Nih Bia Nan Chim Tik Ah Bia Chim Nan I Ralring Taktak A Hreh Cang Har Nak Fakpi Nan Tong Kho


A Poituk E: Ni 15 Chung PDF Le Ralhrang Kahdohnak A Fah Caah Mipi Sawhsawh Minung 40 Leng An Thi Ee - Chin11News\nMay 1-15 Tiang Kahdohnak Ah Sagaing Ramtthen Mizapi 38 An Nunnak Liam\nMay 1 in 15 tiang Sagaing ramtthen pengkulh 51 chungah PDF le SAC ralkap kar kahdohnak a fah caah mizapi (civil) 38 nak tlawmlo an nunnak a liam tiah ISP-Mywnmar nih a thanh.\n2022, May 1 in May 15 tiang chungah SAC ralkap le PDF kar kahdohnak voi 104 nak tlawmlo a chuak i, cu kahdohnak chung ah cun SAC ralkap nih vanlawng voi 32 an hman.\nCun, SAC ralkap nih inn 5,701 an khangh, Innkang ruang ah mizapi 46 nak tlawmlo an nunnak a liam.\nSAC ralkap nih hramhram uknak an lak hnu ramchung hmun kip ah kahdohnak a chuak i, Karen ramkulh le Sagaing ramtthen nih harsatnak tambik an tuar tiah theih a si.\n2021,July 1 in 2022, May 15 tiangah ISP-Myanmar nih khawmhsuat khawh tawk cazin ning ah Karen ramkulh chung ah kahdohnak voi 2,432 nak tlawmlo a chuak i cu kahdohnak cu ramchung huap in a cangmi kahdohnak vialte i zatuak 56 (56%) leng a si.\nSagaing ramtthen chungah kahdohnak voi 439 nak tlawmlo a chuak i rampi huap in a kahdohnak a tamhbik chang a chuahnak hmunhma a si.\nRelchap>>>>>Myinmu ah PDF nih Tank 1 an rawk, ralkap 20 leng hliam fak tuar


A SUNGLAWITUK MI THAWNGPANGTTHA A CHUAK HOI, MAH CU ALO HOI AI – The Chinlung Post\nThawngpang tthatuk a chuak. Kalaymyo ah a um mi Ralkaap (20) hna cu an hriamnam, Meithal he CDM tuah ding in an zaam tiah Spring Revolotion nih a tarlangh. Atu a zaam mi ralkap pawl hna hi cunglei an pu le nih Kalay pengkulh khuate, Tharsi le Thohcian khuate hrawng ah Duty ding le ral vennak tuah ding in an thlah mi hna a si. A si nain an dihlak in an Meithal he CDM tuah ding in an zam dih ti asi.\nAtu hi ralkap dang pawl nih Motor le minung thazaang tam ngai in an kawl cuahmah hna tiah Spring Revolution nih cun a langhter chap.Hi ralkap (20) leng hna hi an zaam hlan ah CDF Kalay sin ah pehtlaihnak an tuah cia cang hna, kan zam lai tiah CDF sin ah theihternak an tuah cia fawn cang tiah a langhter chap. Hi thil hi nihin ah a cang mi a si.\nSpring Revolution timi nih a tarlnagh hnu ah National Unity Government-Information Team timi le media dangdang nih copy an hun tuah colh len cio cang. Ralkap (20) hrang an Meithal, ralram kalnak hriamnam he an zaam timi cu ram mipi caah thawngpang tha taktak a si. Tulio hi ralkap chung ah a zam mi an tam caah, a si khawh chung in tlaihhren nak zong an tuah len ve ti asi.\nThawngpang dang:China nih ASEAN kongkau ah rian a khinhmi China’s special envoy to ASEAN Affairs Sun Guoxiang cu SAC sawmnak bantukin Myanmar ah a ra i August 21-28 tiang a caam. SAC chairman Min Aung Hlaing le ralbawi dang hna he tonnak an ngei tiah China nih a thanh. Myanmar ah China palai Sun Guoxiang a ratnak le ralbawi hna he an i tonnak kong hi SAC lei nih cun thanhnak tuah loin an thuh.\nAsinain China nih vawleipi theih in a phuan diam. China palai hi Ming Aung Hlaing, Wuna Maung Lwin le Ya Pyih hna he an i tong. China palai nih cun China-Myanmar hawikom sinak hi Myanmar rammi dihlak caah a si bantukin atulio buainak hna hi hman liomi phunghrampi chungah ramkhel tonbiaruahnak ngeih in tuahremh dingah kan i ruahchan tiah a chim.\nCun China nih ASEAN hnatlaknak 5 cu an cohlan nain ramchung buainak kongah ramleng lei i thlak cu kan cohlang kho lo, asinain ramkip hna he i bawm in democracy le remdaihnak a um khawh nakhnga kan in bawmh hna lai tiah a chim fawn. Covid rai dohnak le ngandamnak dangdang zongah bawmhnak kan in pek hna lai tiah Chin palai Sun Guoxiang nih cun SAC ralbawi hna sinah a chim. TCP\nSAC PHU NIH AN THUH NAWHMI, TULUK NIH VAWLEIPI THEIH A PHUAN DIAM


Benjamin fans pawl caah thawngchia ngai, fakpi in thazang kan chuah a hau. Myanmar Academy nih poll an tuah mi ah Mooler nih Benjamin sum cu a tei ngai. A tei ning – Thechinlungnews\nBenjamin fans pawl caah thawngchia ngai, fakpi in thazang kan chuah a hau. Myanmar Academy nih poll an tuah mi ah Mooler nih Benjamin sum cu a tei ngai. A tei ning\nMyanmar Idol season 4 ah Chin mi nih winner caah kan duh ngai mi le kan uar ngai mi Benjamin sum cu Myanmar Academy nih poll a tuah mi ah Mooler nih Benjamin sum cu a tei ngai. Benjamin fans pawl thazang fakpi in kan chuah a hau. Mooler nih Benjamin sum a tei tuk caah um sawh sawh kho a si ti lo. Benjamin Sum hi winner caah kan duh ah cun kan hoi le sin ah fakpi in thazang kan chuah a herh tuk cang. Comment zong rel a nuam lo ngai, Benjamin sum fans pawl nih thazang fakpi kan chuah a herh tuk cang hi\nAung San hmanthlak ruangah Kerenni miphun tlaih a rak tongmi hna cu thonginn in chuahter an si cang tiah tadinca Irrawady nih a langhter. Karenni miphun pa paruk hna cu Kayah State Chief Minister riantlai U L Phaung Sho le a ministers pawl an rak soisel caah tlaih an rak si, December 13-ah khan thonginn in chuahter an si tthan cang.\nAn paruk hin November 7-ah khan Loikaw Township Court nih thong tla dingin biachahnak a rak tuah piak hna, Chief Minister U L Phaung Sho le planning and Finace Minister riantlaitu cu Karenni miphun caah rawitu an si tiah an thangchiat hna caah thlaruk chung thong an tla. Politicians pawl an thangchiatnak a ruang cu, an state khualipi Loikaw ah General Aung San hmanthlak chiah an rak duh lo caah a si tiah thilsining an langhternak-ah an ttial.\nAn paruk hin “Law Protecting the Privacy and Security of Citizens (rammi himnak caah kilvennak phunglam)” he pehtlaiin dantatnak hi pek an rak si. An paruk lakah an tlaih hmaisa bik Khu Khu Pek Kay belte cu liamcia November 25-ah khan thonginn in chuahter a rak si cang. A dang panga hna min cu, Ko Myo Hlaing Win, Dee De, Khun Thomas, Khu Reedu le Pyar Lay an si.\n“Ram nih harnak a tonmi he pehtlaiin miphun a hmemi hna himnak caah ruahnak an ngeih a herh,” tiah Dee De nih a chim. A chim tthanmi cu, mipi nih cozah timhlamhmi an duh lonak an langhter lio caan February thla-ah khan General Aung San hmanthlak chiahmi cu Loikaw Park in tthial kan rak timh, cozah nih Karenni miphun duhthimnak a ruahpi duh lo a ti.\nAn tlaihmi paruk nih hin, cozah nih Aung San hmanthlak sernak caah 140 million kyats an hman, tangka hi state lampi le biakchonhnak caah timhlamhmi in an lak tiah an state cozah an puh. States tampi-ah mipi nih an duh lo buin Gen Aung San hmanthlak cu National League for Democracy (NLD) party nih an chiah tiah an chim.\nBe the first to comment on "Benjamin fans pawl caah thawngchia ngai, fakpi in thazang kan chuah a hau. Myanmar Academy nih poll an tuah mi ah Mooler nih Benjamin sum cu a tei ngai. A tei ning"


Hpakant lei min in a thimi 167 an si cang, Pi Suu nih 'kan ram caah ngaihchia tuk a si' a ti | THE CHIN EXPRESS\nHpakant lei min in a thimi 167 an si cang, Pi Suu nih ‘kan ram caah ngaihchia tuk a si’ a ti\nHpakant ah vawlei a minh cu kan ram caah ngaichia tuk thil pakhat a si, tiah Pi Aung San Suu Kyi nih tu zingka online biaruahnak ah a chim.\nTuchun sml 12 tiang ah miruak 167 an hmuh cang. Hliam tongmi minung 48 an si. Atu zong mibawmtu nih an kawl cuahmah hna lio a si.\nJuly 2 zinglei ah a cangmi Kachin state, Hpakant vawlei minh cu kan ram caah ngaichia tuk thil pakhat a si, tiah Pi Aung San Suu Kyi nih tu zingka ah a chim.\nMi tampi cu pawcawmnak caah lungvar kawl ah Hpakant ah an kal hna.\n“Hpakant ah a cangmi hi kan ram caah ngaichia tuk thil pakhat a si. Kan ram sifah he aa pehtlaimi a si. Phungning tein rianttuan awk a har tuk caah atu bantuk in pawcawmnak caah phungninglo in lungvar an kawl hi a si,” tiah Pi Suu nih a chim.\nNizaan ah a cangmi Hpakant vawlei minh cu cu hlan a cangmi vawlei min vialte lakah mithi le mitlau an tambik.\n“Thil cu a cang ko cang i, a thimi hna ca tu ah a tthabik in kan tawlrelpiak hna lai. Atu bantuk fur caan ahcun lunghring cawhnak hmun cu ttih a nun tuk caah company pawl hmanh rian an ngol.\n“Lungvar kawltu pawl cu lungvar pakhat te tel kan i hmuh hnga maw timi ruahchannak he ruah sur le ttihnung lak ah lungvar an kawl. Ruah lo tukmi thil a can tikah lungvar kawl tamtuk an thi,” tiah Hpakant peng MP U Dashi Lah Sai nih a chim.\nVawlei minhnak in a thimi le aa hliammi pawl cu Mon state cozah nih tangka Kyats ting 500, Myanmar Gems & Jewellery Entrepreneurs Association nih ting 500, Kawl ralkap nih ting 500 le a dang mibawmtu pawl nih tangka an hlut hna. – Duwun


nu tleihhrem i cuti lawmmam tleihhrem fah cu a rapthlak kho taktak! – FIAKFAIROCK\nnu tleihhrem i cuti lawmmam tleihhrem fah cu a rapthlak kho taktak!\nBy lily par on April 17, 2019\nMah fa bak a si ko mi, a mithmuh hlan bak i tleihhrem cu khuaruah har a si ko.tleihhrem kongkau ah hin, cozah nih biatak ten tanla hmanh hna sehlaw, a tlaihrem tupa i, a thinlung ai sum khawh lo ah cun, zeiti awk a tha loh.\nNungak min chim lo mi, kum 22 cu Sunday ah khan pa pahnih nih fuu hmun ah an tleihhrem. hithil hi kakrauli District – ah nufa hna sii caw ding i, ankal lio ah a cang mi a si tiah police nih an chim. Sual nak a tuahtu Pakhat cu Dilshad a si tiin an tleih cang i, Pakhat deuh cu an tlai kho rih loh.\nan nufa in, si caw ding i ankal lio ah tlangval tleirawl pahnih he an i tong. tlangval pahnih nih cun, annufa cun an tleih hna i, an tih tuk caah an au, au hlah uh hohmanh minung an um loh hih nan au than si cun Kan in thah hna lai tiah an hro cer hna. Cu ti cun Fuu hmun ah an kal pi hna i, Anu cu hri in an tem chih I, a nu hmuh hlan bak ah afanu cu an tleihhrem.


Dohthlennak le Ramkhel Hmuitinh – THE CHINLAND POST\nDohthlennak le Ramkhel Hmuitinh\nZa Uk Ling (CHRO) nih 2015 ah Paletwa ralzam a rak ton hna lio.\nBy Salai Za Uk Ling| 2020 April 12 — Dothlnenak (revolution) kong tawite kan chim cang. A muru cu uknak pakhat kha a khupthal i leh i thlen (fundamental change) kha a si. Cu khupthal leh i thlennak cu phun hnih in an kal pi tawn: Violence/armed resistance (hriamnam he hruhru hranghrang in dohnak) or non-violence/passive resistance (thisen chuahnak um loin mah nih inntuar serhleihnak in dohnak) tiah a tlangpi in Dohthlennak kha an kalpi tawn. Kawlram ah ralkap uknak an doh tikah Kawl pawl mitam-u (Aung San Suu Kyi telh in) kalpi ning cu non-violence/passive resistance kha a si i tlangcungmi pawl nih kan kalpi ve ning cu violence/armed resistance kha a si. An pahnih tein an ihmuitinh veve mi cu ramkhelnak/uknak kha khupthal leh i thlen kha a si ko. Armed resistance lam hi thazaang hmang le mi thisen chuah duh hlei tuk ruangah khin zulh a si tawn lem lo. Zeidang lam a umti lo i vansan ah a donghnak (last resort) i varit le cepa ithim bantuk khi a si. Hihi vawlei cungpi zong nih theihthiam piak le hngalhpi mi lam a si. Universal Declaration on Human Rights (UDHR) kan timi vawlei cung minung vialte nih a tlawmbik tal kan co dingmi nuhrin covo thanhnak nih biahmaitthi (preamble) ah a fianter.\n“…Whereas it is essential, if man is not to be compelled to have recourse, as a last resort, to rebellion against tyranny and oppression, that human rights should be protected by the rule of law,”\n“Minung hna nih uknak phung tthalo le namneh ttemttawnnak kha an vansan donghnak ah hriamtlai in an doh lonak hnga caah, an nuhrin covo kha upadi ning tein humhim piak a herh,” tiah a ti. Phundang chim ahcun uknak tthalo kha hriam tlai in va doh i Dohthlennak tuah kha theihthiam piak le pom piak a si tinak a si.\nCu caah cun, hriam tlaih in Dohthlennak tuah tikah vawilei cung mipi le cozah bu hna nih theihthiam piak in kan lei ah kan ttanpi hna seh ti kha izuam cio a si. Hriam tlaih sawhsawh i miphun zalonnak ca theng si hleng lo, ramkhelnak hmuitinh tthatthi zong ngeih lem lo i, hriam kan tlai i kan thazaang a thawng aipet tiah duhning paoh in a cawlcaangmi bu cu a donghnak ahcun ralhrang sawhsawh le thisen chuah a duh sawhsawhmi bu (terrorist organization) tiah auh le nengseih an si tawn. Ralhrang tiah auhmi hna bu cu neeknak le serhleihnak lawng siloin cozah nih bia an chawn in an ruah duh hna lo.\nHi kong he pehtlai in zei bantuk khi dah ralhraang tiah an auh tawn hna i, kanmah ram sining ah teh zei tin dah a si ve tihi a tu lio kan sining ah zoh tthan phu ngai a si.\nVawileicung ramkhat le ramkhat pehtlaihnak ah tlaihtleng pakhat cu “State has the legitimate monopoly of violence”, ti hi a si. Cozah lawng nih thazaang hmang in (zaang en in) thil tuahnak nawl a ngei ti a si. Cozah a si lomi poah nih zaang-een hman ahcun sualphawt khawh a si tinak khi a si. Asinain, cozah nih a tuahmi paoh zong kha dotla a si thlu hlei lo. Cu he pehtlai cun, ralhrang (terrorism/terrorist) timi khi min an bunh tik hna ah neeknak le serhleihnak deuh (pejorative term) bia aam a tel. Cozaah nih mi a zaza in voikhat thah ah a thah hna tikah terrorist tiah an mah le an mah an i au lo. An tuahmi aikhat bak komi kha cozah silomi bu nih an tuah ve ahcun terrorist tiah an auh colh hna. Asinain, terrorism hi a phunphun in a um tiah ramkhelnak lei kong cawannak ahcun anti tawn. Sinain, hi kong cu kan chim ti lai lo. A fawinak in chim ahcun, ramkhel lei a si zongah zeidang pakhatkhat min pu in, hriam a keng ve lomi le sualnak a ngeilomi mipi kha hmuitinh riangmang in va thah le va nawn kha ralhrang (terrorism) cu a si. Cu nih a langhtermi cu cozah nih “legitimate monopoly of violence” timi asi thenglo tinak asi. Zei caah tiah, cucu cozah lila zong nih a tuah ve tawn.\nA cunglei hi chim duhmi taktak a van fian khawhnak ca ding a bawmtu ah ka van tarmi a si. Atulio Paletwa peng le Rakhine ramtthen chaklei i kan miphun sining le an tuar inning kan zoh tikah, van ngiat le zohchih ding awk tete an um. Naite ah Ralkap si loin mipi thimmi NLD cozah nih Rakhine ralkap bu AA cu ‘terrorist organization’ tiah bia thanhnak a tuah. Hi tining te i an kal ko a si ahcun tuah an tong te lai ti zong a rak ruat ciami an tampi cio. Kan chim cang bang, uknak phung pakhat va doh i Dohthlennak va tuahnak khi cu vawleicung phung le dan nih a cohlanmi a si. Zei ruangah dah AA hi ralhrang tiah an auh hna? A ruang cu kan theih cia bang, an cawlcanghning ah hriamnaam bochan in an duh paoh in an tlongleng, hriam tlai lomi mi sawhsawh an hrem, an thah, an fir hna i thleidang loin bom an hmanh, an phum. Miphun zalonnak ca i rian ttuanmi bu pakhat sinak kha an tuahsernak nih a langhter lo. Kawl ralkap he an i thleidannak a um theng lo, an cawlcanghning koko ahcun. Mipi kha ral phaw bang hmang in khua chungah an lut i Kawl ralkap kha an kah hna. Kawl ralkap nih le mipi sawhsawh le hriamtlai thleidang loin vanlawng le miakpi in heh chat tiah a kah ve hna tikah a karlak ah kuan le vai karlak ah mah te i ai runveng kho lomi mipi kha an thi an paam. Hi hi zoh ahcun, Kawl cozah nih ralhrang tiah a min a bunh cangmi hriamtlai phu pakhat le cozah bawmhmi ralhrang bu pakhat (cozah ralkap lila) kar ah kan mipi an i tartahak kan ti khawh.\nRamkhel tinhmi kongah cimh ahcun cozah lei ralkap nih cun Kawlram pumpi humhimnak ah ral kan do an ti ve lai. Rakhine ralkap nih le an mipi zalonnak caah ral kan tho an ti ve lai. Asinain, an thil tuahning zoh tikah an pahnih in tlukceo an si kan ti ko lai. Rakhine ralkap a chunglei an si ning biathli kan theih khawhmi cu, Tuluk nih a dirkamh i a bawmh hna pinah ramchung ramleng an mipi nih fak tuk in an dir kamh hna. Thawhbur in siseh, intelligence in siseh Rakhine ram thar kan dirh lai tiah an hruaitu hna nih an aupimi kha an bawmh hna. Asinain, an ralkap tam deuh hi khuaruat kho le lungfim mi an um lo. Ralkap an luh lio ah an sawmnak hna cu, Rakhine ramthar dirh kan itim i kan duhmi a tlin ahcun Innkhan pakhat le mawtaw pakhat kan in pek hna lai tiah an leem hna. Cu ahcun thih an ngamh men ko. Meithal tlaih cawklo le kuanfang puah cawklo an ngei. Tuluk sermi kuanfang packing in a kuangkuang in an duh tik paoh ah an duhzat an hmang kho. Vawi khat training an ipek ah minung 400-500 kar kha ni 45 chung an ipe. Cucu 2015 in a tutiang cat lo in an ipe kho ti a si. Cucu milu in van tuak ahcun an tlawm tilo. Hi nih hin an ruam a kai ter hna i an so a paw. Kawl ralkap cu vanlawng i an kan kah lo paoh ahcun vawleicung koko ahcun khawika hmanh ah kan ttih hna lo, kan dawi hna lai anti.\nChim duhmi cu hriamnaam le thazang lawng a bochanmi ralkap bu pahnih nih kan chumtual ah a rak kan doh hnawh. An raltuknak tual an isermi (battlefield) cu vanchiat ah Paletwa peng le Rakhine ram chaklei i kan miphun hawi tampi an umnak ah a si celngel. Hi ahhin vai peih ve sawhsawh usih law inntual i uico pahnih a sehmi karlak ah vai telve sawhsawh khi kan cang hnga. Atu i kan phun hawi hna nih an tuar innak khi a pel hmanh kan chawng kho ttung hna lai lo. Kanmah tu kan va buai chin hnga. Chim duhnak cu thazaang lawng a bochanmi le a zummi hna lakah cun thluak hman a herh. Hi kong hi CNF hruaitu upa zong nih an ruah hrimhrim ciami a si lai.\nKum 2015 a voikhatnak an i kahdoh ka te i khuate pakhat an khua ning in an rak zaam lio ah an sining dothlat dingah an sinah ka va phan. Paletwa in suimilam pahnih hrawng vokkuanglawng in phak khawhnak hmun a si.\nCu lio in a tutiang khika kan unau hna nih an i fahsak cemmi an chim ttheomi cu Rakhine ralkap pawl nih Paletwa cu kanmah ram a si a kan ti, an ti mi hi a si. Fahsak awktlak a si ko!\nRakhine miphun barawh zet te Paletwa peng i khua a sami nih an chawlehnak vialte an tlaih i an kut ah an ihuum. Paletwa peng cu tthanchonak lei ah hnu an khar tuk caah Kaladan Tiva lawng in chawlehnak a pem tikah, Rakhine nih kanmah nih a hram kan phih piak hna ahcun ei awk ngeilo in kan reem khawh hna mi a si tiah an ruam a kai i a kan zomhteih cia. Mizoram nih Kawlram lei dah tilo Silchar i lam a pemmi lawng an i bochan tikah Vai (Kala) pawl nih duhning paoh in chawleh chawhrawlnak lei ah nawl an ngeih hnawh hna he khin ai lo. Asinain, zei tik hmanh ah hramhram loin Paletwa cu an kan chut kho lai lo. Vawlei le ram kongah kutpinam pakhat tluk ramri hmanh ah vawleicung khawika mi paoh thih ngamh lomi an um lo. Cun ram ichuhnak le ramri hramhram loin vai lak piak chan cu a lonh zong kan lonh taktak cang.\nRam pakhat hi hriamnaam thazaang lawng in dirhkamhnak (defend) tuah khawh a si lo. Hriamnaam cu a herh lo tinak a si lo. A zatawk in kan tthawn ve cu a hau. Hriamnam lawng le thazaang lawng ibochan a za lo tinak tu a si deuh. Mi teinak i a herh bikmi cu kanmah kan sinak leng in a tthawng deuhmi le a ngan deuhmi in in langhter khawh kha a si. Saram hmanh nih ral he an i dir onh tikah an ngan khawh chung ngan in an i langhter, an tuang an hlih, an ho an ilangh. Mi nih a kan hmuhnak (perception) kha a taktak (reality) tluk in a biapi. A bannabia ah mi pakhat kha ai vuak i mi a va tei lengmang theng si loin, miderte a si zongah a tthawnnak kong kha mi nih izumhlak in thawngpang va thanh peng cun mitam deuh nih cun an ttih ziar ko lai. Vawlei cung ramkhat le ram khat ipehtlaihnak zongah cucu a si. Mi cheu nih an ti tawnmi cu “Nuclear Bomb” a ngei veve le ralkap thazang a tthawng veve mi cu an i tu ngam lo i an kar ah daihnak a um an ti tawn. Cucu, ‘Mutually Assured Destruction’ timi doctrine kha a si. Ka idoh ni cu kan pahnih i kan thih/kan ci kan ihmih ni a si tiah an zumh veve mi ka chim duhnak cu a si. Asinain, Iran, North Korea le Israel khi zoh hna ahcun ahohmanh nih Nuclear Bomb an ngei taktak ko tiah ‘100 ah 100’ an chimh kho lo. Kan ttih hna seh tiah a ngei bantuk in an i um ter i cu zong cu deterrence (khamnak) a rak si ve tthiam tthiam. Cucu (perception) a sitak zong sitak lozong ah mi dang nih hmuhnak kha a biapi ve tthiam tthiam tinak kha a si.\n2015 a voikhatnak AA le Kawl Ralkap an i kah ruang ah a tlimi, Catialtu le Chinland Post Chief Editor nih an rak ton lio hna. Photo: The Chinland Post\nRakhine nih daihnak khuakhan biaceihnak cabuai cung phak an duh ruangah heh tiah hriamnaam in an ttang. An baantha an langhter. Cu lio ah, kan nih miphun cu daihnak ceihnak cabuai cungah kan phan diam cia cang. Hihi kan ramkhel lei in kan zoh ahcun kan lonh hna ti khawh a si. Mi cheu nih Kawl Ralkap lutlaibik Min Aung Hlaing nih Chin cu hriamtlai bu hmanh an si lo, Ralkap lei in remdaihnak hruaitu Aung Min nih telh ve ko hna uh a ti caah daihnak biaceihnak cabuai cungah kan telh ve mi hna a si, a timi kha fahsaknak ah kan i lak. Hriam a tlai lomi kha kah daihnak biachimnak ah auh phung a si lo. A taktak chim ahcun kan hriamnaam a tthat le kan thazaang a tthawnnak lawng si lo in ramkhelnak lei ah kan thil deet khawhnak hmual (bargaining power) a tthawnnak kha a langhnak a si caah fahsak dingnak in uanthlaarpi ding hmanh a si deuh.\nHawi tlangcung miphun dang nih kum 70 chung le nunnak tamtuk, tuar innak vawizet le thisen tamtuk an thaapmi kha kan nih Chin miphun nih tampi man fawi deuh in kan deet i kan lak khawhmi kha i-uanthlar phu a si. Zei ruangah tiah hawi nih fang hra in an cawkmi kha fang thum in kan deet khawh i kan cawk khawhmi kha kan ‘bargaining power’ a tthawng tinak a si. Cucu mi nih a kan hmuhnak (perception) ah a nganpi in kan i hmuhter khawh hna tinak khi a si deuh. Cu lawng hmanh a si rih lo, cozah he biaruahnak ah chimnak le ideetnak ah thazaang a tthawng bik le hmai a fong bikmi ah kan itel kho. A taktak ti kolo ahcun, a kan hruaitu upa hna thawng in kan hawile tlangcungmi dang pawl nih Kawlram tlangcungmi vialte lakah Chinmi cu Kawl cozah he ichawnhnak lawng ah si loin vawelicung mipi le cozah a hiip kho bikmi nan si a kan ti tawn. Kan si taktak fawn.\nKan thih kan loh, ui le ar bang kan vaih lio le kan sivanghmi nih miphun dawtnak le pumkhat sinak a fehtertu ah an cang hrim lai. Harnak a kan petu kan ral hna hi zoh setmat ahcun sau an nguhte lai lo. Anmah tein an i chuih pahmi a tamtuk cang. An ramkhelnak hmuitinh zong thei huaha lo in tongte nawr in a nawrmi cu hawikom nak in ral tam deuh an ser tawn. Cun, dohthlennak i ramkhelnak lei kan hmuitinhmi kong ah Rakhine hi kan ral bik an si lo timi kan theihhngalh peng a hau. A caan chungte ah an lawr khawh lio te ah an kan hnursuanmi a si. Cu ruangah kan thi, kan lo, kan thisen a chuak ko. Kan i lungfahpi ko nain, kan lung fahnak kha misdirected (aping ah) a si sual lo a biapi. Kanmah le kan miphun lila cung tu ah kan lungfahnak kha kan chiah lo a herh. Cun, zei ruangah dah Kawl ralkap nih Rakhine he an ituknak ah internet a phih timi fak deuh in kan ruah chih a hau. A ruang cu an kuan le an hriamnaam tluk in information kha a ttih ve tinak a si. Ramkhelnak lei in vawilei cung pressure in kan tei khawh hna lai. Meithal kuan khat puah lo in teinak lam a um ko. Ram ukphung sernak ceihhmainak ah hmailei ah kan miphun zalonnak a kan runveng khomi phungthar kan ser khawh lai timi kha kan itinhmi biapibik ah ruah chih peng i a karlak ah zeitin dah pumpak in a si ah phu in a si ah ningcang bik le hmual ngei bik in kan itel khawh ve lai timi lungput tu he kal izuam hna usih….\nCatialtu Salai Za Uk Ling, atulio Chin Human Rights Organization ah Deputy Executive Director a tuan liomi a si. Amah hi, Canada ram in Political Science a dihmi a si. ~ Editor\nNext Siknal Tlangrai


KAWLRALKAP LE AA AI PHOMH KHO AN SI CANG, AN I RALRING CANG – The Chinlung Post\nKAWLRALKAP LE AA AI PHOMH KHO AN SI CANG, AN I RALRING CANG\nApril 21, 2021 admin Chin 0\nAA hriamtlai le Kawl ralkap hi ai kap kho dirhmun ah an um cang tiah mipi nih an zumh. Nihin ah Rakhine ramkulh Sittwe khuapi ahcun cozah inn hmai le hmun biapi deuh pawl ah Kawl ralkap nih raltuknak khamnak salaeih tun pawl an pon hna i an tuah hna tiah an chim. Cozah zung, cozah bank le hmun biapi deuh ahcun ralkap nih hmunhma an khuar i raltuknak hmunhma rem tein an tuah hna i timhcia tein ralkap an um tiah mithmutu khuami hna nih an chim.\nAA le Kawl ralkap kar ah raltuknak nai dawh a si ko cang. Mahhi kong ah AA in chimnak nawlngei tu Khan Thu Khah an hal i zeihmanh chim awk a um lo tiah media pawl cu a leh hna. AA hriamtlai pawl hi Sittwe khuapi ngaingai ahcun an lut lo nain Sittwe khuapi pawng hrawng ah hmun an khuar tiah theih a si.\nRalkap nih uknak an lak hnu ah Rakhine ramkulh ah AA le Kawl ralkap kahnak a um ti lo. An dai ngai cang. Sinain a tu hrawng hi kap hnih ralkap lei in timhtuahnak an ngei pah cang. Ruah lo piin ai kap kho dirhmun ah an um.AA hriamtlai hi an thluak a tha i Kawl ralkap an i ralrin lo kar ah cei in an kah hoi te men hna lai tiah zumh a um. Rakhine mipi cu an lung ai rual tuk i AA hriamtlai cu an thazang a thawng.\nThawngpang dang relchih:Good News taktak a chuak cang, Pawngkam a ummi vialte chimcio hna usih. A sunglawi taktak. Kawlram mi a simi minung pasarih konghe pehtlaiin India ram Manipur biaceihzung sang bik nih thanhnak a tuah cang. Kawlram minung pasarih hna cu an himnak dingah biatak tein nan zohkhanh hna lai tiah Manipur cozah an chimh cang hna. Hi konghe pehtlaiin Manipur cozah nih a liamcia March ni 26 ah district nawlngeitu panga hna cu kawlram ralzam zohkhanh dingin theihternak an rak tuah cang hna.\nAsinain Manipur cozah nih kawlram ralzam minung pasarih hna cu kawlram ah kuat tthan dingin an ti hna. Asinain ramri ah kawlralkap ralhrang hna nih an tleih sual hna lai timi an phang.Kawlralkap ralhrang hna nih aa kan tleih sual lai tiah thinphang thlalau in a ummi kawlram minung pasarih hna cu tutan ah Manipur biaceihzung sang bik nih an konglam an ceih piak hna. An mah hi a cunglei chim cang bangin ramri ah a ummi kawlralkap ralhrang palek nih aa kan tleih sual lai tiah a thlithup tein a zammi pawl an si hna.\nAsinain biaceihzung nih biatak tein biachahnak a tuah piak hna. Kawlram ralzam minung pasarih konghe pehtlaiin division benh Chief Justice Sanjay Kumar le Justice Lanu Sungkum Jamir nih biachahnak an tuah. Hi biachahnak an tuahnak ruang bik cu Sihni Nadita Haskar nih complaint a tuahmi ruang ah a tu bantuk in ceihkhannak or biachahnak an tuah hi a si.Kawlram ralzam minung pasarih a dirkamhtu sihni nih complaint a tuahmi konghe pehtlaiin a chimmi cu, hi minung pasarih hna cu Delhi ah ralzam dirhmun in an um khawhnak dingah UN sin ah rian ttuan nan ttuan piak or khua nan khanpiak hna lai tiah nawlnak he a tuah.\nManipur biacaihzung sang bik nih thanhnak atuah mi cu hi minung pasarih hna hi Imphal ah nan vun ratpi hna lai.Culawng siloin hi minung pasarih hna konglam ah biachahnak tuah or tlamtling thanhnak tuah a si hlan chung cu biatak tein nan zohkhanh hna lai i, runven zohkhanh tangah an um lai. An konglam hi April ni 26 hmaizarh ah ceihkhan tthan a si lai tiah thanhnak an tuah. Atubantuk in Manipur biaceih zung sangbik High Court biachahnak atuahmi hi minung tampi lawmhnak in an khat ti a si.\nBreaking News : Kalay Ah Ralhrang Nih Minung 6 An Tlaih Tthan Hoi Hna.


Taang-10 A Awn Ni Ah Tiva I A Nunnak Liam Mi Kha Tuchun Ah A Ruak An Char – Chin 11 News\nTaang-10 A Awn Ni Ah Tiva I A Nunnak Liam Mi Kha Tuchun Ah A Ruak An Char\nKa-Yin ram Kawh Krat myohne pawngah a um mi Taw-Naw tishor ah August 9 ah ti lio ding in an kal nak ah taang-10 a awng mi pakhat cu tiva ah a rak pam i nihnih chung a ruak an kawl hnu ah tuchun ah khan an hmuh than tiah theih a si.\nMg Chit Win Htun @Phu Khua hi taang-10 a awn mi lawmhnak ah tiin a hawi le he ti lio ding ah tiva i an kan hna nak ah an khua upa nih tihnung a si i kal hlah uh an ti mi hna leng tiang an rak kal i vanchiat nak ah tiva ah a rak pam hi a si.\nA ruak hmuh khawh nak ding ah meithat pawl hna le mi bawmchan tu hna nih an kawl len ve ko nain nihnih chung an rak hmu kho ve lo “Nihnih chung fak piin kan i zuam i kan kawl lengmang ve ko nain kan hmu kho lo, cun ti zong a lianh ngai caah le tihnung ngai a si caah kan kawl kho ti lo i kan ngol cang. Asinain tuchun ah khan a ruak hi tiva cung ah a rak i vuan kha kan hmuh than, ti zong cu a lianh ngai caah a ruak lak zong cu kan i harh ngaingai nain kan lak khawh ko” tiah ruak kawl nak ah ai tal ve mi pakhat nih Duwun thawngzamh sinah cun a chim.\nTiva ah a pam mi Mg Chit Win Htun@ Phu Khua hi kum 18 a si i taang-10 kumthum a phit hnua h tukum hi a awn zong a si. Kumthum chung harsa ngai in ai zuamnak ah teinak a hmuh mi lawmhnak ah tiin a hawile he tiva ah ti lio ding an kal nak ah a nunnak a liam hi a si.\nSource: Duwun (Burmese-Hakha)


PATHIAN BIA CU - VCBC\nPATHIAN BIA CU\nPosted on October 12, 2020 Posted By: Pastor Van Hei Lian Categories: Devotion\nMinung kan nunnak ah a biapi bikmi cu cawnpiaktu le fimchimtu ṭha ngeih hi a si. Fimnak le theihhngalhnak caah tangka tampi dih in khuaza ramkip ah kawl a si. Sihmanhsehlaw cawnpiaktu le fimchimtu ṭha bik cu Amah Pathian Bia hi a si.\nKan vawlei pi hi muihnak chungah a kal cuahmah. Minung tampi zong khuamui chungah kan lut cuahmah. Thil ṭha le thil ṭhalo zong thleidan a har ngai mi chungah khua kan sa hna.\nCu bantuk a fianglo mi khuamui chung khua kan sak nak ah lam a kan hmuhsaktu le lam hruaitu ngeih cu a herh hringhran. Pathian Bia lawnglawng hi lam a kan hmuhsaktu, khuamui chungin thil ṭha a kan hmuh tertu a si.\nCucaah Salm 119:105 chungah kan hmuhmi cu:\n“Na Bia cu ka ke caah MEI-INN a si, ka lam ah CEUNAK a si.”\nKhuamui chung lamkal cu a har, chuihpah lai phan a um, rianrang in kal khawh a si lo. Sihmanhsehlaw khuamui chungah MEI-INN kan ngeih a si ahcun, cu mei-inn nih cun kan kalnak ding khua fiang tein a kan hmuhter. Ralchiatnak le thinphan, chuihpah lai phannak chungin hnangamnak a kan pek. Mei-inn nih ceunak a kan pek tikah kan lam cu a tluang, rianrang in kan kal kho.\nKan mei-inn a si i kan lam caah ceunak a si mi Pathian Bia cu chun zan in ruat ko hna usihlaw khoizei hmun hmanh ah i ken ko hna usih. Cu nih cun lam a kan hmuhsak lai i a kan hruai zungzal lai. Kan lam a tluanter lai i harnak chungin daihnak le hnangamnak a kan pek lai.\n“Hi phungbia cauk nih hin na kaa kha chuahtak hlah seh; sihmanhsehlaw a chungah aa ṭial mi vialte ningin tuah awk ah ralringte in na um nak hnga, chun zan in mah cucu na ruat lai; zeitintiah khi tikah na lam kha na tluan ter lai i khi tikah khu awng na tong lai,” Joshua 1:8


NLD Party Lawng Nih Phunghram Pi A Siamremh (Amemendment) Khoh Lai Tiah A Ruat Mi Cu Mihrut Taktak Nan Si Rel Dih Hmasa Law Comment Pe – Chin World News Evening\nNLD Party Lawng Nih Phunghram Pi A Siamremh (Amemendment) Khoh Lai Tiah A Ruat Mi Cu Mihrut Taktak Nan Si Rel Dih Hmasa Law Comment Pe\nAugust 27, 2019 August 27, 2019 Salai Van Thawngpang\nNLD Mihrut Cheukhat Ruahnak: NLD Party Lawng Nih Phunghram Pi A Siamremh (Amemendment) Khoh Lai tiah A Ruat Mi Cu Mihrut Taktak Nan Si. Phunghrampi remhkhoh nak ahcun Pohmah 436 remh hmasa a hau. Union Hlutdaw MP 498 (Party 90 chungin MP) dihlah nih remhding in an hna tla zongah ralkap nih an vote lo ahcun an remh khoh hlei lai lo. USDP MP cheukhat cu Ralkap he an i kawp lai ti a fiang rih. MP 498 dihlak le ralkap Pakhat nih an hnatla lawngah 76% remhkhoh nak lam a um.\nNLD nih rampi huap in Seat 498 (Full) dihlak a hmuh viar khoh lai maw. Naisai.\nAcozah ser khohnak Seat 330 zong hei hmu ko hmanh sehlaw NLD seat 330 long nih Phunghram pi cu a thlen kho lo. Adang Party seat 168 (CNLD seat..?) le Ralkap seat 1 nih an dir pi lawngah remh khoh asi lai. NLD lawng nih a remh in a remh kho lo…\nPhunghrampi Siamremhnak cu NLD, USDP, RALKAP, CNLD le Tlangcungmi Party etc.. hnatlak nak in remhkhoh mi asi lai. CNLD kan dirkamh ahcun Union Hlutdaw level ah phunghram siamremh le Federal kong chimnak caan a ngei lai.\nCNLD nih zei a tuah kho lai lo tiah a ruat mi nih thuk deuh in rak ruat law a tha.\nChin Miphun Kokek Chin Party CNLD nih Chinram Acozah a hruai i Union Hlutdaw tiang Chin miphun ai-awh in a kan dirkamh cu ziah nan duh lo. CNLD Vote Caan A Cuu Rih Lo Nan ti Hoi. Khurchung ah lut dih uh. Kum 50 maw kum 100 ah maw a cuu lai. Atu hi Tlangcungmi kan ca koah caan tha caan rem asi hih. Pupa rosung kan ram le kan miphun dirhkamh caan asi cang. Patriotism (မ်ဳိးခ်စ္စိတ္ဓာတ္ ) ngeih caan asi cang.\nChinram NLD Mp zong Kawl ansi hlei lo kanmah Chin (Laimi) ansi Kawl Party ansi hlei lo nan ti rih chap bei. A dik pah nain Kawl hnuzul Kawl ruahnak in an kal caah Kawl Party kan ti hna. NLD Baho ah mi zei Chin Pa dah aa tel? Phunghrampi siamremh dingin Articles 3700 leng an khawmh suat mi hi cheukhat nih cun nan i fiang lo. Phunghrampi an remh lio asi tiah a ruat mi nan um. Phunghram pi remh dingin hnatlak tuahmi asi lo.\nPhunghrampi siamremnak committee 45 an thim mi asi. 436 pohmah siamremh hmasa lo ahcun zeihmanh a si lo. Hngakchia lentecelh bantuk asi. A herh lomi rian NLD i a tuanmi asi. Sakah hlan chawl phah bantuk asi. CNLD nih zei a tuah khoh NLD nih zei a tuah khoh ti cu tuak ve ko uh. NLD long nih zeipoh a tuah khoh lai ti ruahnak cu hruh taktak bia asi. Credit: Jacob R. Thang\nJesuh Khrih Chung A Tling Timi Thangṭhatnak Hla Ngaih Khawh Asi Cang An Thiam Kho Taktak Thazaang Rak La Ve\nPa Cheukhat Baw A Thi Cang Mi Nupi Le Nau A Pawi Ter Kho Lo Mi Hna Caah Thawngpang Tha Taktak


DR LIAN HMUNG SAKHONG COMMENT A TUAHMI CU A TLAMTLING BAK HIH – The Chinlung Post\nAugust 28, 2020 admin Kawlram 0\nSalai Van Lian Thang nih Dr Lian Hmung Sakhong interview an tuahmi konghe pehtlaiin Comment atuah mi asi. Hihi cu ka hun comment than ta duak lai. Ti hin chim ding asi. Kan i lawm. UPDJC (Political Dialogue) ah Political Parties pawl, a bikin tlangcung miphun party pawl an dirhmun hi a biapi ve maw? timi hi mizapi i el pahmi asi tawn. Khat lei kan ral he kan i nam lio caanah Political Parties pawl a hlambikmi cu keimah hi ka si tiah piang lakin UPDCJ Vice Chairman le CNF Vice Chairman nih a chimmi nih bia a daihter deuh cang men ko lai. Cucu a biapimi “point” a hun si.\nPolitical Parties hi mipi aiawhtu an si, Political Dialogue ah an itel hrimhrim a hau tiah NCA negotiation lioah hriamtlaibu (EAOs) nih an rak nornak kong zong achim. Hi nih Kawlram Peace Process ah “electoral politics or electoral mandate” hi tlangcung miphun caah a biapi ngaingai ve dakaw timi kha a langhter. Cucu zong a biapimi point a hun si. 2015 thimnak lioah U.S.A lei he Talkshow pakhat ah upa zeimawzat he biaruahnak khi kan rak ngei. Zoom um rih lo i Skype in kai tel ve.\nKawlram thlen timi cu USDP tei khi asi lo. 2008 Phunghram thlen khawh khi asi. Cucu aho cozah NLD le USDP an kai zongah an thlen khawhmi asi lo. Cucaah atu thimnak ah hodah cozah aser lai (regime change) timi tiang lawng zoh nakin cozah thar a kai hnu pinlei (post-election) ramkhel tiluan ah zeitindah ethnic problems hi kan solve khawh lai i ramkhel biaruahnak in political solution a chuah khawh lai timi zohin thimfung kan thlaak hi a biapi deuh.\nZeicatiah political dialogue tikah Tlangcung miphun political party pawl zong ramkhel cabuai ah an ṭhu ve hna lai. Cu hna cu ṭhawnter le cahter a herh ko tiah ka rak chim. (voice record a um rih ko lai, Lai Forum le FB zongah thlah cangmi asi). Panelist asi vemi kanpa pakhat nih ti hin aka leh, Political Party pawl, cozah pawl, hluattaw pawl hi cu (Political Dialogue ahcun) meh ṭamhnak ah kan hmanmi spices bantukah ka chiah hna. Cu tluk cun role an ngei lai lo tiah a ka leh. Ramkhel cabuai ah Political Parties pawl meh ṭamhnak masala le achu-hmungh bantuk sawhah ruahnak hi naite tiang mitampi ruahnak asi ko rih in a lang.\nCucu a palh deuhmi asi ti kha tutan ah a chungah aa telmi hna nih an hun chim tikah a hun tliang ngai. 2015 thimnak lioah political dialogue ah an biapi ngai ve dakaw, cucaah tlangcungmi political party hi thapek an hau dakaw ti kha voi tam non kan rak ṭial. Zeibantuk cozah a kai lai timi nakin kan ram thlennak tawhfung asimi political dialogue ah zeitindah mah electoral process hi tlangcungmi caah ṭhathnem santlai ah kan canter khawh deuh lai, timi te khi ka interests mi cu asi tawn.\nNain, mi tampi an rak interests mi cu core political issue kha a rak si lem hna lo. Cucaah i thlaak zong khi lung a tho tawn lo. 2015 thimnak lioah kan dirpi sek hna nain an ngah lo ruangah UPDJC cabuai in an doi hna ti hna kan theih tikah kan lung a rak ṭha lo ngai. Tutan ah UPDJC Vice Chairman nih kan ngaih a rak chia tuk a timi te nih bia tampi khi a hun chim…tiah ka ruah. Mipi ṭhohkhannak an hmu lo, arti an khuai lo tiah UPDJC cabuai ah telve an onh lomi hna zong kha adikmi cu asi lem lo.\nZeicatiah electoral system kha Kawlram ahcun FPTP system kan hman caah asi ko. Democracy ram tampi hmanmi PR system hmang sihlaw MP an ngah ve len ko hna lai, mipi ṭhohkhan mee tampi an hmuh ve ko, meehmun tampi ahcun mee tlawmtete lawng hnain an ithlau. Denmark, Norway, Sweden, Germany bantuk PR system sisehlaw tlangcung miphun party nih MP an ngah len ko hna lai.\nPR system zong cu Thein Sein cozah chanah hman dingin khua an khan pah nain NLD nih an rak duhlo ngai i anmah chimmi poah cu a ṭha ko lai tiah tlangcungmi tampi nih an rak zulh hna caah asi pah ko rua. NCA hnatlaknak 22 (a) ningah Kawlram ramkhel biaruahnak Political Dialogue ahcun Political Parties pawl tello khawh lo dirhmun kha a hun si. Framework for Political Dialogue (FPD) ning ahcun anmah tel loin UPDJC auh khawh asi ti lo.\nUPDJC ah EAOs nih upa 16 an thlah cun, upa 16 an thlah ve, 21UPC ah EAOs leiin 150 an kai cun an nih zong 150 an kai ve. Cucaah tlangcung miphun political parties pawl hi ramkhel cabuai ah ral atu vemi an si, an role hi a hme lo dakaw tiah langhter kan izuam tawn. Buchoh Aung San chanah 1947 Supreme Council of United Hill Peoples minin (Panglong conference) le U Nu chanah 1962 States Unity Organization (Tawngyi conference) minin Political Dialogue le Federal Movement ah biapi ngaiin a rak dirpimi zong cu tlangcung miphun political parties leaders thotho kha an rak si.\nTuni political dialogue hi ngaingai ahcun mah kan pupa hna nih an lim lomi an rian hmaban a pehzulhtu kha kan hung si. Cu caah Tlangcung miphun Political Parties hruaitu chungin ramkhel biaruahnak ah aa telmi hna: Dr Tuja (Kachin), Pu Ngaisak (Chin), U Sai Kyaw Ngunt (Shan), U Hla Saw (Arakan) tbk pawl hi zeitindah ramkhel biaruahnak ah an dirhmun biapitlo le hmual ngeihlo cun a um lai? EAOs upa cheukhat bangin tlangcung miphun interests a dirpi khomi le a chimrel khomi an si ve ko hna lo maw?\nHi bantuk a chimrel kho dingmi hi Political Dialouge ah an itel khawh lo ahcun kan sungh asi ko lo maw? Tlangcungmi nih an dirhmun kan ṭhawnter awk deuh hi asi hnga lo maw? ti kha kan chim tawnmi cu asi. Nain, cu bantuk core issue cu mi tampi nih an ruah mi phun asi lem tawn lo. Political dialouge hi kan tawhfung asi timi a biapitnak lei a ruatmi khi kan tlawm tawn. Thil poimi cu mitampi cu political dialoge hi cu hriamtlaibuu he lawng aa sengmi ah kan ruah, electoral politics or electoral democracy he kan pehtlaihter tuk lem lo.\nElectoral process in a chuakmi electoral mandate or dejure mandate nih zeidah tlangcungmi caah thil ti khawhnak le hmual-ṭhawnnak a ngeih timi a thazaang kha kan zoh lem hna lo. Cozah government le ruling party silo ahcun zeihmanh thazaang a ngei ti lomi le tuah khawh ding a um ti lomi ah khin kan ruat tawn. 2008 Phunghram cu legal means in thlen khawhmi kha asi lo, political means lawng in thlen khawhmi kha asi.\nPolitical means timi cu Political Dialogue kha asi. Kawlram thlennak ah kan tawhfung kha a hun si. Cucu NCA process zongin a chuak kho, 2008 constitution review committee bantuk chung zongin a cang kho, 1962 Federal Seminar bantuk phun zongin a cang kho, Parliament inn hnulei Smoke-Filled Room zongin a cang kho, National Defense and Security Council (Kaalung) cabuai zongin a cang kho, Thurah Shwe Mann le U Thein Sein chan hruaitu bikbik paruk tonnak (six-way talks among top political leaders) bantuk zongin a chuak khomi kha asi.\nTulio ahcun NCA process in a lam aa hun ong. Nain, mah hi cu lampi pakhat khi asi. Mah lampi hin chuaklak va ral lei kan hei phak lo sual zongah federal movement ngol loin kan tuah chung poahpoah cu, a dang lampi zongin Political Dialouge cu a chuak thotho te ko lai, ti kha zumh a haumi asi tawn. Biapibikmi cu any political dialogue ah tlangcung miphun timhcia kan si a hau i kan thazaang a ṭhawn a hau timi kha a biapimi cu asi tawn.\nRamkhel thazaang kan timi cu popular supports kha asi. Cucu electoral process ah mipi nih verdict tuah dingmi kha asi tawn. 2015 thimnak lio hrawng ahcun tlangcung Political Parties hruaitu zeimawzat cu Political Dialogue ah an role kha anmah lila nih a hmete in an ihmu. Kan role hi zeitluk a ngan ve timi kha anmah lila nih an hngal set lo. EAOs upa an bia a dirkamhtu le a bawmtu sawh ahkhin an rak iruah ko hna, key stakeholder le main actor role a ngei vemi ah an iruat hna lo.\n2015 thimnak hnu UPDJC cabuai in an hnawn hna i, 2017 by-election hrawng lawngin biatak nawnin a aupi awk khi an hun hngal. Tutan 2020 thimnak cu asi lem ti lai lo. Mizapi zong lung a fim deuh ko cang in a lang. Naiah SNLD hruaitu San Ngunt Lwin interview ka ngai, kan nih Political Parties pawl cu EAOs le cozah nih an ceihchah ciami kumzabu 21 Panglong conference ah lusuk piak dingah khin kan ra ko lo maw, hmailei ahcun mah bantuk hi cu kan let khan kho ti lai lo tiah a chim.\nPolitical Parties hruaitu upa zeimaw zong nih cuticun an ilawmh deuh lonak kha an chim. Political Parties hruaitu pawl Political Dialogue cabuai in sirlei ah hnawn maw an si hnga tiah lung kha a awtawm pah. Cun EAOs upa cheukhat sinin hriamtlaibuu lawng nih thlennak hi kan tuah khawh tiah tulio Electoral Process bantuk undermine a tuahmi le Political Parties pawl an biapit tuk lem lonak lei hoihin a chimmi hna kan hmuh pah theo.\nDuk tiah ka lungchuakmi cu: United Nationalities Federal Council (UNFC) nih Negotiation Team ka ngei ko, Kawl cozah sinah ramkhel biaruahnak hi keimah lawng nih ka va chimrel lai tiah Working Group for Ethnic Coordination (WGEC) a rak chuahtakmi kha asi. Cangvat seh vs Seh lo timi phun hi a ne a thi kho deuh loin a lang tawn. The pen is mightier than the sword an ti. Tlangcung miphun Political Parties pawl hi Kawlram Federal movement ah zeidah an role a rak si bal i an biapi ve maw?\nTuanbia ah nehnaang le kutneh zeidah an rak ngeihmi a um? (The role of Non-Burman Political Parties in the Struggle for Federalism in Burma)” timi kha ka lungah pakhat hnu pakhat in achuak luaimai. Nai zardongh kha si kaw tawi tein ka ṭial tuah lai ka ti cu ka hun ot hnik i, ka lan thluahmah i, kaa theih lo karah cahmai 17 a phan. A tamtuk ka ti i thlah zong ka thlah ti lo. Cauk maw journal phun tu-ah maw a herh ahcun chuak te ko seh tiah ka fim. Credit: Salai Van Lian Thang


“M.Salah nih Champions League sil he Ballon d’Or laksawng a lakchih te lai” John Arne Riise – LAICOMM\n“M.Salah nih Champions League sil he Ballon d’Or laksawng a lakchih te lai” John Arne Riise\nLiverpool hnu kham hlun simi John Arne Riise nih M.Salah cu 2018 kum caah Ballon d’Or laksawng lak ding in aa tlak tiah a chim. Champions League final ah Liverpool caah sil a lak bu in mah Ballon d’Or zong a lak chih te ko lai. Salah nih tukum chung Premier League ah goal 32 tiang a thun khawh i golden boot zong a co. Kumkhat chung Liverpool caah goal 44 tiang thun kho mi zong a si.\nSalah cu tukum chung ah a thiam chuak khun i Premier League golden boot le PFA kum khat chung thiambik laksawng zong a rak lak.\nLiverpool cu a ralaimi zarhteni ah Kiev khua ah Real Madrid he final a zuam ding an si cang. Salah nih Liverpool cu final ah sil a thlir pi hna ahcun Ballon d’Or laksawng caah a luancia kum 10 chung a thiambik Messi le Ronaldo lawnh in a co khawh lai.\nLiverpool he kum 2005 lio ah Champions League a la kho mi Riise nih “Salah cu teinak hmuh ding caah a biatak tuk mi a si. Cun a mirh kho peng mi a si i club caah fak pi in thazang chuah rian tuan mi zong si. Tukum chung ah khuaruah har thil a tuah leng mang mi zong kan hmuh. Keimah caah cun a nih cu Ballon d’Or laksawng he a tlak tiah” a ti.\nCun Liverpool nih Champions League final ah Real cu an tei hrimhrim hna lai. Kan hmaikal pathum cu tulio vawlei cung zaanglek lak ah a thiam bik an si. Zei club paoh harnak an pek khawh dih lai timi cu Real Madrid nih an rak theih ve ko lai. Mah final puai cu goal tamnawn in kan hmuh te lai. Sihmanh sehlaw donghnak ah Liverpool nih Champion sil cu an thlir te ko lai.\nPrevious Vawlei cung zaang lentecelh minthang cazin ah C.Ronaldo cu top (1) ah a um\nNext “Ronaldo cu M.Salah he thlen dingin ka siang lo” Zidane


Baibal Tuanbia: Gideon Le A Mi 300 Kong - Jehovah Tehte Hna Web Site\nKahin zeidah a cang lengmang nan hmu maw? Hi mi hna cu Israel ralkap lawngte an si. A kun mi hna cu ti an dinmi a si. Biaceihtu Gideon cu an pawngte i a dirmi pa hi a si. Zeitindah ti cu an din ti kha a zoh hna.\nMi hna ti an din ning aa dang ciomi hi zoh hmanh u. Micheu cu an hmai kha ti he hmuahchih in an kun i an din. Sihmanhsehlaw pakhat pa cu a pawngkam ah zeidah a cang ti kha a hmuh khawh nak hnga a kut in a lak i ti kha a din. Hi cu a biapi ngaimi a si, zeicahtiah Jehovah nih Gideon cu ti an din lio ah khua a zoh pahmi lawng na thim hnalai tiah a chimh. Adang vialte cu inn ah kir dih hna seh tiah Pathian nih a ti. Zeicah ti zoh hmanh u sih.\nIsrael mi hna cu harnak phunkip an tong ṭhan. A kong cu Jehovah bia an rak ngaih lo caah a si. Midian mi hna nih an tei hna i an hrem hna. Cucaah Israel mi hna cu Jehovah sin ah an au i bawmhnak an hal. Jehovah nih an aunak cu a theihpiak hna.\nJehovah nih ralkap pum hna tiah a ti caah Gideon nih ralkap 32,000 a pumh hna. Sihmanhsehlaw Israel mi a rak dotu ralkap cu 135,000 an si. Asinain Jehovah nih Gideon cu: ‘Mi tam tuk na ngei,’ a ti rih. Zeicahdah Jehovah nih mah ti cun a ti?\nZeicah kan ti ahcun, Israel mi nih ral kha an tei ahcun, kanmah nih kan tei tiah an ruah sual lai. Ral tei awk ah Jehovah bawmhnak kan herh theng lo tiah an ruah sual lai. Cucaah Jehovah nih Gideon sih ah: ‘A ṭihmi vialte inn ah kir dih u tiah chim hna,’ tiah a ti. Cu bang in Gideon nih a tuah tik ah, ralkap 22,000 cu inn ah an kir. Cutik ahcun ralkap 135,000 doh awk ah ralkap 10,000 lawng an tang cang.\nSihmanhsehlaw, ngai hmanh u! Jehovah nih: ‘ Mi tam tuk na ngei rih ko,’ a ti. Cucaah mi hna kha hi tiva ah hin ti dinter hna law ti din awk i ti he a hmai hmuahchih lak in a kunmi vialte cu inn ah kirter dih hna tiah Gideon cu a chimh. ‘Ti an din lio i khua a zohpah mi 300 he lawng teinak cu kan pek lai,’ tiah Jehovah nih bia a kam.\nRal tuknak caan cu a hung phan. Gideon nih a mi 300 hna cu phu thum ah a chiah hna. A mi pakhat cio kha saki pakhat le a chung ah meifar a um mi um pakhat cio kha a pek hna. Zanṭim a si laite ah an ral riahhmun cu an kulh. Cun voikhat te ah an zapi in an saki cu an tum i an um cu an khuai dih hna i: ‘Jehovah le Gideon vainam!’ tiah an au. An ral ralkap pawl cu an hun i hlauh tik ah, an i tuai i an ṭih tuk. An zam dih i Israel mi hna nih ral dohnak cu an tei.\nBiaceihtu a ngan 6 in 8.\nIsrael mi hna nih zeitin le zeiruangah harnak tampi an ton?\nJehovah nih Gideon kha na ralkap ah mi an tamtuk tiah zeicah a ti?\nGideon nih a ṭihmi vialte inn ah kir u tiah a ti hna hnuah mi pa zeizat dah an tang?\nJehovah nih Gideon le a ralkap 300 lawng zeitindah a tanter hna kha hmanthlak zoh in fianter?\nGideon nih a mi 300 kha zeitindah a hruai hna i Israel mi nih ral an dohmi kha zeitindah an tei?\nBiaceihtu 6:36-40 rel.\nGideon nih Jehovah duhnak kha fiang tein hngalh awkah zeitindah a rak tuah?\nNihin ah Jehovah duhnak zeidah a si ti hngalh awkah zeitindah kan tuah? (Ptb. 2:3-6; Matt. 7:7-11; 2 Tim. 3:16, 17)\nBiaceihtu 7:1-25 rel.\nRalrinnak a ngei lomi hna he i dang in hliphlau tein an um caah a taangmi 300 sinin zeidah kan i cawn khawh? (Biac. 7:3, 6; Rom 13:11, 12; Efe. 5:15-17)\nGideon kha zoh in a tuahsernak aa cawnmi mi 300 bantukin a ngan deuhmi Gideon Khrih Jesuh kha zoh in a tuahsernak zeitindah kan i cawn ve? (Biac. 7:17; Matt. 11:29, 30; 28:19, 20; 1 Pit. 2:21)\nJehovah a bupi chungah zei hmun poah ah siseh rian pekmi kha lungtling tein ṭuan awkah Biaceihtu 7:21 nih zeitindah a kan bawmh? (1 Kor. 4:2; 12:14-18; Jeim 4:10)\nBiaceihtu 8:1-3 rel.\nUnaupa unaunu pakhatkhat he kan ruahnak aa lawh lo tikah Efriam mi hna he bia an i alnak Gideon nih a tonghtham ning in zeidah kan i cawn khawh? (Ptb. 15:1; Matt. 5:23, 24; Luka 9:48)


Thikai A Nei Mi Hna Caah Ti A Nung Ngai Mi Eiding Tirawl Pawl – Chin Cele\nThikai a hmang mi hna cu an thi a kai lio ah thabat a fawi, lu a fak, lung thur ning zong a hman lo tibantuk in um a si.\nThikai a ngei mi hna nih caan hman tein exercise tuah nak nih takpum chung thi kal ning a tha hmanter i, a al mi eiding tirawl pawl hrial ahau mi a si.\nThikai zawtnak in na him khawhnak dingah a tu kan langhter mi eiding tirawl pawl hi rak hrial ve hna….\n1. Thazaang Umnak Dingmi Tikik Hang (energy Drink)\nEnergy drink chungah caffeine dat a tel i takpum chungah a um mi thi kal ning a hnursuan caah thikai zawtnak a zualter khotu a si.\nPizza chungah cheese le a al mi pawl, khazianchinti sour tampi a tel ruangah pizza tlawmpal te na ei sual zongah na thikai a zual cawlh ko lai.\n3. Caan Sau Nguh Dingin Tuahmi Sa Pawl\nA Thianghlim mi Sa pawl cu ngandamnak he a tlak bik mi eiding ah a telmi a si ve. Asinain chemical sii pawl in sa kha caan sau nguh nak dingah an tuah mi Sa einak nih lu a fahter i thi lam phih tibantuk zong a chuak kho, cu pin ah sodium dat tampi a tel mi asi.\n4. Ready made Khohsuai Pawl\nready made khohsuai pawl cu minute tlawmpal chungah fawi tein chumh khawh mi a si pin ah a thaw ngai mi zong a si fawn, i manh lo lio ah cun rianrang tein chumh khawh mi a si caah ei tawn lengmang mi a si. Asinain ready made in tuah mi khohsuai pawl kha thi kai a ngei mi hna nih cun hrial bak ding mi a si.\nVoksa thau chungah sodium dat tampi a tel i thikai a zual ter ngaingai tu eiding phun khat a si.\n6. Alu Kio Mi\nAlu ko mi chungah siithau tampi a tel pin ah sodium dat tampi a um. Alu kio nak siithau chungah a tu le tu kan kio mi kha thikai a ngei mi hna nih cun ei bak lo ding a si.\nCheukhat cu arvun kha thawpat chiti he ronawn tein kio i ei ahmang mi zong an um. Arvun ah siithau tampi a um, cu lawng siloin arvun van kio tikah siithau zong tampi a dawp caah thikai ngei mi hna nih ei lo ah a tha mi a si.\n8. Mepe Thawpat\nMepe thawpat chungah cite tampi a tel caah thikai mi hna caah eiawk a si lo tiah na ruah sual men lai. Asinain Mepe thawpat chungah siithau tampi a tel caah cu nih cun thi kalnak lam a phih khawh i thikai ngei mi hna nih hrial bak ding asi.\nCoffee chungah a al mi le siithau a tel lo nain thikai zawtnak a zualtertu Caffeine pawl a tel.\nFurpi Nih A Chuahpi Mi Cumpit le Kik Tlaih Damnak Caah Ei Piak Ding Tirawl


KIA le KNU Brg 5 nih an kah ko ţung hna nan ti men lai! Zeiruangah An Kah Ning A Si. – The Cherry Par\nKIA le KNU Brg 5 nih an kah ko ţung hna nan ti men lai! Zeiruangah An Kah Ning A Si.\nFebruaru 1/2021 in uknak tlaihhrem a simi kan ram sining ah uknak tlaihrem tu Ralkap pawl duhlo in mipi nih an dohnak thla 2 leng a kai cang. Hi mipi/kutro in dohnak ah Kawlrawn he Tlangcung he mipi nunnak 500 leng a liam cang ti asi. Anmah ralkap le Palik zong zeimawzat an liam ve. Uknak lak lai le lak ka ah ka rak chimmi cu Tlangmi/ indigenous miphun kan caah cun hi uknak lak le mipi nih buaihnawh hi a ţha tiah ka rak chim. Cun hi buainak hi thla 6 cung a rau lailo(March thla dih hlan hmanh ah aa tleng kho titiang in ka rak chim) ka rak ti. Asinain April thla a phan cang i mipi dohdalnak lungthin a ba tluahmah mi alo. Teinak le duhmi tucu hmuh le phak asi rihlo. Zeican kan rauh rihlai ti cu mah le ruahning le zumhning in kan chimcio nain a dikmi cu Pathian long nih a hngalh. Hizawn ahhin ziah thla 6 chungah a dihlai kati tiahcun.\n1. Buainak a chuah lai le a chuahka ah ka chim bang khan kan ram cu 1947 in Ramkawmh ram in ser le dirh asi nain nihin tiang Uknak cu Kawl nih pen le uk in kan um i anmah nih pekmi le sianhmi pinah kan pupa ram cia le kan covo cia hmanh mah duhning in aa tawlrel kholo mi “chanthar Kawl sal” kansi. Cu sinak chanchuah dingah Indigenous paoh(Tlangcung miphun paoh) nih hriamnam he dothlennak kan tuah hna i nunnak chawva tampi liam le kumcan tampi rau in kan doh nain teinak kan hmuhlo. Cu kan hmuh lonak a ruang bik cu mitam bik asi mi le uknak a tlaimi miphun Kawl nih kan dothlennak an fianhlo caah asi. Cu sinak a khupthal a let khotu cu mipi buainak hi asi lai ti kazumh caah asi.\n2. Cu mipi buainak ahcun Tlangcung hriamtlai nih cantha kan i lak lai i ramchung in mipi le ramtang in hriamtlai tiah khi Kawl ralkap khi kan doh ahcun teinak kan hmuh hrimhrim lai ti ka zumh.\n3. 2011 in rak awt mi hriamtlai kahdoh daihnak le Nation wide Ceasefire Agreement(NCA) khi bochannak le zumhnak le ruahchannak a umlo tiah ka hmuh caah hi NCA lamthluan siti loin Civil Opponents Combine with Arms group(COCA) timi mipi le hriamtlai fonh dohnak in teinak lam long hi kan ngei ti ka zumh caah asi. Asinain cu ka zumhnak le ruahchannak hna cu mipi lei nihcun an kalpi kho tuk nain Hriamtlai buu pawl tu nihcun an kalpi lo. Cutin kati tikah KIA le KNU Brg 5 nih an kah ko ţung hna nanti men lai.\nKIA nih an kah mi khi zoh tikah an mah Control Area ser an timh i 2011 kahnak in an sunghmi hmun hna lak ţhan tianglong asi tiah karuah. Cun KNU Brg 5 khi cunglei KNU nawlpek nak in kahmi silo in an mah le control area ah an kah mihna asi. Hiruang ahhin mipi tampi/Chin mipi telhin miphun ca dothlennak a tuah tu Hriamtlai buu hna cungah vuivainak le sawiselnak a karh i bochannak le zumhngamhnak azor. Kanmah Chin Hriamtlai leinih an ti ve mi cu ral kahnak chuak sehlaw Mipi an tuar tuklai ti kan phang anti. Asinain Mipi hmanh nih kutro in an doh ngam fon ţung. Mipi thazang kan thazang anti nain mipi thinlung a thawn lio le hngatchannak a umlio teah ţuanchuahnak a um ţhanlo tikah mipi nih hnu chih hnu ahcun mipi thazang kan thazang ticu a si khoti hngamaw?\nHriamhrei kan i phacham anti hriamhrei chuahtu mipi nih dirkamh le hlam cutmat lioah tuahsernak le khomhsuatnak a um thanlo tikah hi hnu mipi an lung dong i misual Ralkap tuahsernak tangah an tluk hnu khin mipi sinin dirpinak le bawmhnak hmuhding khi a foiti hngamaw? Cucahcun thla 2 leng a kal cangmi kan ram buainak le mipi thi linhnak hi Tlangmi hriamtlai nih hmuitinh dik an ngeih ko ţung ahcun lak zokzok le hman zokzok a hau. Cutin an tuahlo ahcun a rauh hlanah mipi an thazang a dih lai an lungthin a zor lai harnak tangah an tlu thluahmah lai i khi tikah hriamtlai hna nih doh le kah hram kan thok lai anti ahcun an thihnak thlankhur i cawhcia he aa lo telai.\nAsiloah mipi temtuar rih ko hna sehlaw a ţhawng deuhmi le ruahchannak a um deuhmi (Mipi le Ralkap timi phu hnih kar ah) he kahdaihnak le remnak he kan hmuitinh kan ceihpi hna lai timi စီပွားရေး tuah in tuah an timh tu ahcun phundang asi ve hnga. Nain cubantuk in politics game celh ding ah hriam a tlaimi an sisual ahcun miphun dothlengtu siti loin dothlennak in suingun a kawltu tiah Kawl ralkap nih an rak chimmi kha kansi te kolai. Ka mipi nih Harsatnak le temtuarnak le thihloh tawn cu ka duhlo nain kan pupa hna sinah Pathian pekmi kan Chin ram le miphun runvennak, chanhchuahnak le Kawl pennak sal tangin zalennak duhah dothlennak kan tuah vekvek ahcun tulio hi canţhabik asi i kan duhlo mi le kan ţihmi kha i hnek kan hau ko. Credit: Peng Hlawnceu\n← Kalay Mino Le Mipi Nih Khua Fak Piin Nan Ruah Ah A Tha Lai, Cu Lo Ahcun Mino Pawl An Pam Tuk Cang.\nCongratulations; U.S ralkap sianginn ṭha i kan Chin (Lai) nu a luh khawh ve ding mi cu lung a hmui taktak →


Esther Dawt Chin Sung Kongah Minthang Le Milar Zong Hi – Chin World News Evening\nNovember 3, 2019 Salai Van Chin News\nEsther Sung Sung kong ah: Minthang le milar zong hi a rak hngal lo tawk um tawn a rak si ruangah a tawinak tein seh. 2017 Chin Idol kan tuahmi ah Sung Sung hi Idol co tu cu a si. Laimi vialte kan Idol pakhat a si kan ti lai cu.\nA tu hi Kawlram pumpuluk Idol ah a kan zuam piak lio a si rih. Top Ten ah a luh khawh lawng a si loin Mipi uarnak Vote tam bik in a hruai lio hna a si. A tu pin cu Judge pawl bia khiahnak in a kal ti lai lo. Mipi vote khan kai chin lengmang a si cang lai. Chin Idol pakhat a si cangmi hi Myanmar Idol si zong a tlak bak ko ti kha mipi tam deuh nih cun rak ruah cia khi a si ko. Cu nih cun Laimi kan men lo nak Lungput dawh a langhter a si.\nA aw, a zai hmang in Lai mi caah fak piin rianțuanmi a si. Sung Sung hi a mar zong a zaang i tlik, per, tibantuk zong hi a țhawng ngaimi a si. Umtuning cang zong a thiam tuk mi, biachim holh rel hrim cu tlangval cheu khat caah cun a kan uar rua maw ti awk khi a si nain kha kha an uar hna si loin mi chawnhbiak a thiam bia le a lungput that le toidor bia tu a rak si deuh.\nLaimi lawng nih maw kan uar tiah Kawl le Tlangcungmi dang nih an rak uar deuh rih. An Video pawl zoh tik ah Hawi dang ting khat hnih lawng an ngeih ah Sung Sung cu Views ting li ting nga a ngei mi a si. A lam tluang ko seh. Credit: Siang Bawi


Thantlang Khua Luh Zong Ṭihnung Ngai A Si - News and Media\nThantlang Khua Luh Zong Ṭihnung Ngai A Si\nSeptember 21, 2021 admin MYANMAR 0\nThantlang Khuami 7,000-8,000 kar an Zaam, Minung 10 Fai Lawng Khua ah an Taang September 18, Thantlang khua innkangh le pastor Cung Biak Hum meithal in kah a ton hnu ah Thantlang khuachung um ttih a nun cang caah September 19 le 20 ah Thantlang khuami 7,000-8,000 karlak in an innlo an chuahtak i hmundang ah an zaam hna, tiah ttuanvo ngeitu upate sin in thawngpang kan theih.\n“September 19 le 20 ah mi tam u cu zaam dih a si cang. A zaammi hi minung 7,000-8,000 karlak cu kan si lai. Atu Thantlang khuachung ah cun bochanmi upa cheukhat he minung 10 fai lawng an taang cang,” tiah atulio Thantlang ralzaam kongkau a tawlreltu Thantlang Placement Affairs Committee (TPAC) chungtel upa pakhat nih a chim. Atulio Thantlang khuachung vung luh zong ttih a nung i atu.\nKhuachung ah a taangmi hna zong hi a rauh hlan ah an chuak ve te lai, tiah a chim chap. Atulio Thantlang khua chung vung luh hi cu ttih a nung ngai, a him lo ngai. Hi hlan ah cun zei pipa cu kan tong hraw rih lo nain atu hnu belte cu kanmah zong kan kal kho ti lai lo dah. Atu Thantlang ah a taangmi hna zong hi a rauh hlan ah an chuak ve te lai,” tiah a chim.\nThantlang khua a chuahtakmi mi hna chung in minung 400-500 karlak hi Mizoram lei ah an zaam hna i a dang hi Thantlang peng khuate pawl ah an i dor hna. Kahdohnak a umnak Lungler telh in khua pathum hi ramlak ah ralzaam dirhmun in an um hna. Thantlang ralzaam kong he pehtlai in cazin kan tuah cuahmah lio a si. An i dornak hmunhma pawl ah kanmah.\nPumpak zong vung kal kan i tim. Thantlang peng ralzaam kong ah atu tiang ah cun bawmhnak ngaingai a um rih lo. Ramchung le ramleng bawmhnak khulrang in kan herh ko,” tiah a cunglei ttuanvo ngeitu upa nih a chim chap. Atulio Thantlang ralzaam hna bawmhchanh a duhmi hna nih Phone-09 42393 5703 (TPAC) ah hin pehtlaihnak tuah khawh a si. The Chin Journal\nFalam Kalay Kabaw Le Pawngkam Kum 15 Le 18 Kar\nFalam Peng Zong An Zam Ve\nUS Marine Tuan Lio Mi Kan Ramah A Tlung I Ral An Do Mi Hi Hodah Si?


Mizo Lyrics: Lairam par dawh\nPhuahtu: Lo Riak\nSatu: Van Dawt Cin (Moe Moe)\nMaw iang khun, Lairam par dawh,\nKhuaitizu tlan un fingtlang tamhmuaihtu lengval hna;\nLai tuanbia, dawh an tial cang,\nNang le kei kan chan ah dawh khun in tial ding kan si;\nPupa keneh zulh in Lai tuanbia pehtu ah,\nZingnu nih nang le kei lai ram ah a kan semter.\nKan ram iang ngeih tertu chokhlei, dingdi, vaurawng, senhri,\nTlang sang par nan sinak nun hi;\nNan phahnak hmun kip le ram kip Ah philh hin lo tein,\nLairam dawh tertu par nan si,\n(Kan zahpi lai lo kan semnak kan dawt kan Lairam caah,\nPar ve dingah Lairam nih robia an cah)\nKan Lairam, kilhkamhtu le, hmaihngal tertu,\nKaamlo chuncha "Vakok" nun dawh bang;\nKan tlanh mi Lairam pardawh,\nKilhkamhtu ah, lai lungput le zumhtlak kan sinak;\nKan Lairam lilen tihphengtu pasal tha ah,\nBawipa nih Lairam Caah, rian khinh mi kan si.\nLairam dirhtu tungtlang pupa hna caan liam cang,\nThangthar seino tuan caan a cu cang;\nMaw lai ram iangngeih tertu pardawh,\nMiphun rimhmui tertu dingah,\nLairam pardawh tlantu lai hrin,\nSemnak kan laihri tannak;\nPater dingah Lairam nih Robia an cah,\nZaihla dawh in Lairam nih Robia an cah. (Repeat)\n- lai hla/lai song/lai lyrics/lai hlathu/ van dawt cin lyrics-\nPosted by Four Brothers' Mizo lyrics at 23:15


NINGZAK NGAI ASI. ZAN A THAWH KHAWH LO CAAH A TLANGVALPA ATHAH – The Chinlung Post\nNINGZAK NGAI ASI. ZAN A THAWH KHAWH LO CAAH A TLANGVALPA ATHAH\nMah konghi Zirkong a silo, Ahman taktak mi asi caah kan vun langhtermi asi ti kha ahmasa bik ah careltu mipi nan sin ah theihter le nawl kan duh hmasa mi asi. A tlangvalpa zanthawh a tthawn lo caah athah. Taiwanese nungak kum 39 a simi Tainan timi nih a tlangvalpa cu zanthawh lei ah a tthawn lotuk ruangah meh riamnak namte in a thah.\nTainan a tlangvalpa hi kum 47 asimi Gou ti asi. Zankhat cu a nungak nu nih nupa sinak tuah dingin a sawm i, a sinain aa ruahning bantuk asi lo caah a thin hung i, atu bantukin a thahnak hi a si. Nupa sualnak tuah dingin timhtuahnak an ngei i, an it tti. Asinain a tlangvalpa cu angeihmi thil kha a tho kho bak lo tiah an chim.\nCutikah tlangvalpa nih atimi cu i din ko law tiah ati tikah nungaknu cu a lunghring cang. Ka tlangvalpa hi nungak dang angei i asi lai tiah lunghrinhnak angei. Nungak dang angeih caah zanthawh atthawn lonak hi asi lai tiah aruah. Cu tikah coka ah an chiahmi namte cu aa lak i voihnih a sawh. Namte a sawh lai ah bia zong a chim.\nCu bia a chimmi cu nangmah bantuk minung hi cu thihnak varal hmanh ah hmuh kan duh ti lo tiah a chim ti asi. Namte sawhnak ruangah tlangvalpa cu a nunnak aliam colh tiah an langhter. Tlangvalpa a thah hnu ah nungaknu Tainan cu an inn lei panh in alawi colh i, amah le amah a nunnak lak aitimh cuahmah lio ah a naunu nih a chanh manh.\nThah ai timhnak aruang vialte cu a chim dih. Hi konghe pehtlaiin a naunu nih Police sin ah report atuah hnu ah thil sining vialte zong achim. Ka tlangvalpa Gou hi mi zuangzam taktak asimi le nu aa hruhpi mi a si pin ah nungak zong tampi angeimi asi tiah a chim chih. Kan i uar lio zongah nungak dang angeih ruangah kan i si tawn.\nVoikhat le bang cu nungak pathum he an um tti lio zong ka hmuh hna. Ka huatuk ko nain tthen cu ka then kho lo tiah police sin ah a chim dih. Cun ka tlangvalpa he kan buai zan zongah hin nungak dang angeihnak a chim i, hi ruangah nupa sinak zong aka tuahpi kho lo tiah a chim chih. Tainan cu thahnawnnak kong le nupa sualnak case in kum 15 chung thongtla dingin biachahnak an tuah piak (DS).ZNews\nAiBur Mino HngakChia Minung Pakua Nih Aa Kha An VelhNak Kongah Fianter Nak Le Nawlpat Nak


TWITTER CU TRUMP CUNGAH AN TUAH HLAN LAWNG AN NGAI KO CANG LAI HIH – The Chinlung Post\nTWITTER CU TRUMP CUNGAH AN TUAH HLAN LAWNG AN NGAI KO CANG LAI HIH\nDonald Trump ahuatu cu sungh zatlak puicimhnak nih aden cang hna. Donald Trump ruangah hi vialte an sunghmi vun tuak tikah Donald Trump hi dirkamh lo awk hrimhrim a ttha lo, an thiltuah mi hmanh an i ngaichih taktak cang lai. Donald Trump cu aphunphun in facebook siseh Twitter hna nih phihkharnak an tuah, Hi chungah Twitter le bang nih cun an tuh bangin an zun cang.\nRelchih:Democrats party hruaitu hna nih Vice President Mike Pence cu 25th Amendment timi phung hmang in President Donald Trump cu a rian phuah an forh. Asinain President Mike Pence le Republican hruaitu hna nih an duh lai zumh a um lo. 25th Amendment timi cu a tawinak in President nih a rian a tuan kho ti lo tin Vice President nih chan khawhnak phung a si.


Tuni cu Myanmar rampumpi ah minung million tampi nih ralkap duhlonak an langhter lai » The Chin Express\nTuni cu Myanmar rampumpi ah minung million tampi nih ralkap duhlonak an langhter lai\nNizaan ah Mandalay ah ralkap duhlonak an langhter lio\nMyanmar rampumpi ah fak chinchin in ralkap duhlonak langhter dingin khua an khan caah tuni cu khua tampi ah minung million tampi an chuak lai tiah zumh asi.\nZarhteni ah ralkap nih duhlo langhtertu a thah hna caah mipi an thinhung tuk i fak chinchin in ralkap duhlonak langhter an timh, tiah Irrawaddy media nih a thanh.\nKum 1988 August 8 ah “8888” tiin ram pumpi ah minung million tampi nih ralkap duhlonak an langhter lio bantuk kha asi lai. Myanmar ram ah fak bikin ralkap duhlo langhternak 2nak asi lai.\nTuni ralkap duhlo langhternak cu “22222” tiin min an bunh. 22.2.2021 ah tuah ding asi caah “22222 (2 panga)” tiin min an bunh hi si.\nMinta/mi tampi nih “Nikhatni cu ralkap duhlo langhternak ah i thawh cio uh” tiin an fans pawl thawng an thanh cio hna.\nTuni cu rampumpi ah dawr le company pawl an khar dih ngawt lai.\nDawr ngeitu tampi nih, “Nikhatni cu ralkap duhlo langhternak ah kan kal lai caah dawr kan khar lai” tiin Zarhteni thok khan an mileng an chimh len cang hna.\nMyanmar ram chung dawr nganbik City Mart Holding le Yangon um Thai wholesale center Makro le dawr dang tampi zong nih “Nikhatni cu dawr kan khar lai” tiin nizaan ah an thanh len hna.\nTu zarh cu ralkap duhlo langhternak hruaitu pawl le rian aa thawh duh lomi cozah rianṭuan pawl, ralkap nih a tlaih thluahmah hna.\nA thimi le tlaih tongmi an kharh chin lengmang.\nRalkap nih meithal in a kah hna bu zongah, Mandalay mipi cu nizaan kha a tingting bak khua laicer ah an chuak i ṭhut buin ralkap duhlonak an langhter.\nRalkap uknak le 2008 phunghram kan hrawh lai i federal democracy ram kan dirh lai tiin Zarhteni ah Rampumpi Duhlo Langhternak Committee an dirh. Mah committee ahcun; ramkhel party, siangngakchia bu, lothlo bu, biaknak lei bu, nu bu, phungki, sibawi, sihni le caṭial bu, tbk. in bu 25 an i tel hna.\nMah committee nih cun rampumpi khuazakip ah khua duhlo langhternak committee an dirh cio lai i rampumpi ah minung million tampi nih duhlonak kan langhter lai, tiah committee chungtel U Aung Moe Zaw nih a chim. Anih hi Democratic Party for a New Society (DPNS) chairman zong asi.\n“Ralchiat awk kan ṭha lo. Atu hin kan ralchiat ahcun, ralkap nih duhlo langhtertu pawl a kan namneh chinchin lai. Mah ruang cun bu kip i fonh in fak chinchin in ralkap duhlonak langhter a herh tiah ka ruah,” ati.


Editorial: NLD Cozah Nih Ramdang Miphun Sinak A Lami A Thleidang Maw? – THE CHINLAND POST\nEditorial: NLD Cozah Nih Ramdang Miphun Sinak A Lami A Thleidang Maw?\nEditor 2019 October 17| NLD cozah nih 2019 July 5 ah thawngthanhnak pakhat a tuah. A thanhmi cu Australia, Germany, Italy, Russia, Spain le Switzerland ram hna cu October 1 thawk in Ramkomh Kawlram ah Visa soklo in, ‘Visa on Arrival’ timi in luh khawh a si cang a ti. USD $50 pek in, Ni 30 chung umnak nawl Tourist Visa cu Yangon, Mandalay le Nay Pyi Taw i International Airport in a lutmi nih Airport ah ramchung luhnak Visa cu tuah khawh a si cang tiah an thanh.\nHihi Australia khualipi Canberra nih Myanmar Embassy nih 2019 July 5 ah thanhnak a tuahmi a si i Ramkomh Kawlram ah a chuakmi hna caah a tello tiah an tial chih.\nMi tampi nih hiti ram 6 caah fawite in luh khawhnak a tuahmi cung ah thangthat an ngeih ko lio ah, a thil tuahmi fiangte a zohtu hna nih an soisel ngai. A hlei khun in, atu thla October 1 in Ramchung luhnak a olhmi ram 6 chung in Kawlram mi nih an ramdang mi sinak a lami caah a tel lo. Ramkomh Kawlram mi sinak in an cunglei langhtermi ram 6 ah a ummi nih cun Visa an sok thiamthiam a hau. Cucu, thlendannak le namnehnak fak ngai a si tiah mitampi nih an chim.\nRamkomh Kawlram mi sinak in ram dang a thialkam i a ummi le rammi sinak a lami nih tlawn an duh ahcun, ‘Social Visit Visa’ lak ding tiah cathanh an tuahmi ah an langhter chih.\nCozah Thawngthanh: Visa on Arrival (Tourist)\nHihi mi tampi nih an soisel ngai. A ruang cu a luan ciami ’88 hnu le Ralkap chan ah ram a chuak takmi nih cozah doldalnak an tuah lai timi ruahnak he Visa an soknak Embassy paoh in zohfelnak ‘screenning’ tuah an duh caah tiah mi cheukhat nih an ruah damh. A bik in, Tlangcung miphun tam deuh cu Ralkap cozah a dohmi sinak le tlangcung hriamtlai phu bawmchantu sinak in, Ram dang ah Ralzam sinak in a phanmi an si caah felfai deuh in ngiatthlai an duh hna tiah ruah damh a si.\nHitin, ram dang miphun le amah ram miphun lila cung ah thleidannak a tuahmi cu Democracy cozah a sinak a limhang a zor ter chin. Ralkap cozah he an i dannak a tlawmter i, dotla mi a sinak a zorter he a khat. Cun, thleidannak a ummi phung (policy) cathanh a si tiah Ramleng ah khuasa mi cheukhat nih an lungtlinlonak an chim.\nA fiang ko mi cu, NLD cozah nih ramleng ah a ummi a rammi chung in an rak luh than i, tlawnkai ah cun Visa an soknak hmun Embassy in felfai tein zohfelnak ‘Screenning’ tuah a duh caah a si. NLD cozah a kai hnu in, tlangcung mi miphun hruaitu chung le Kawl miphun in ram chung luhnak a phih, khenkham than (Blacklist) mi an um len timi zong theih a si.\nRamkomh Kawlram ah a rak tlawng mi ramdang miphun mi tlungkal cheukhat zong nih, NLD cozah nih a mah rammi hi hitin thleidannak le namnehnak a tuah ding silo tiah a chimmi zong an um len.\nCheukhat nih ruahnak an chimmi cu atulio NLD cozah lutlai le hruaitu cheukhat hi Ralkap chan ah, thongtla an tam ngai. Cucu nih an ruah ning ah, kan nih thong kan tlak lio, harfe le lungdong ngai in kan um lio ah, ramleng ah khuasa mi hna cu nuam te le an duhmi poah an cawng in an tuah kho timi hi a si. Cucu nih cun, kan karlak ah i dannak tampi a um tiah an ruah caah hnahchuah nak lungput an ngeih caah tu bantuk in an tuahmi a si tiah a ruatdamh zong an um.\nA dang nih cun, NLD cozah nih nawl an ngeih taktak lo caah a si. Ralkap nih nawlngeihnak tam tuk a ngeih i, Ralkap duh ning in an tuahmi a si lai tiah an ti. A taktak ahcun, NLD cozah nih cun Ramleng ah a rak um i, biatak tein UN le Vawleipi cozah kip sin ah kal in, thlennak a um khawhnak hnga ding caah a rak dirpi mi, a leng in a rak aumi hna hi a thledan ding hna a si lo. A conghlawmh ding hna tu a si tiah a zaimi zong an tam ngai.\nThil theihngal cheukhat nih an chimmi cu China (Tuluk) nih thlennak a rak tuah thawk lio ahhhin, Deng Xiaoping nih Thlennak tuahnak ding caah Nitlak ram (West) ah tampi a rak thlah hna. An rak kir i, lunglawm tein a don hna lawng silo in an thiamnak kha Tuluk hruai ning cang thlennak ah a hman. Tuluk ram chung ummi le nitlak ram fim cawngmi karlak ah pehtlaihnak a tha i, ningzahnak le hnachuahnak an rak ngei lo. Cucu nih an ram a rak thancho ter tiah an ti.\nCuti silo in, atu ah Kawlram nih cun ramleng ah a rak zam i, fimnak a cawngmi hna kha Sa le Ral bantuk in a hmuh tik hna ah hihi a si awk a si lo. Hihi NLD cozah nih a ruahning taktak le a hmuhning taktak a si ahcun, Ram dang ah a ummi hna kong he pehtlai in, phungphai an ngeihmi le ruahnak lungput an ngeihmi hi zoh than le remh than caan a cu cang.\nCaan saupi chung Ramleng ah khua sa in, Ramkomh Kawlram thlennak ding caah a rak dirpimi a rak aumi hna hi, atulio NLD cozah caah sa le ral an si dih lai lo. Mi tampi cu ram pi thlennak chuahter a duhmi an si timi hi ruah khawh ding zong a biapi ngai.\nAtulio NLD cozah thil tuah cu, mitam-u simi Kawl miphun lawng silo in, mitlawm te kan nih Laimi zong a kan hnursuan ngai. A hlei in, Australia ah khuasa mi Laimi (Chin) 10,000 fai, Switzerland ah 50 tluk le Germany ah 200 fai cu fawite in tlun khahwnak an ngei rih lo. Nain, kan cozah cathanh ning in anmah an umnak a cunglei langhter mi ram 6 (Australia, Germany, Italy, Russia, Spain le Switzerland) miphun pawl cu fawite in an rak lut kho cang.\nMah miphun lila nam neh mi hruai ning phung cu thledannak le namnehnak a si ko hnga lo maw….!\nPrevious Kalaymyo Mipi Nih Tikhor Ti I Rinh Tuk Ti Hna Hlah U Sih\nNext Kum 85 Tang Tar Hna Zong Bawmhnak Pek Mi Cazin Ah Khumh An Si Cang Lai


Nilen Parmawi “A pasal thlop nak ding tiin a cu za rih lo mi aithing te a rak zuar mi hrim te cu lung kuai in” – Chin World News Evening\nSeptember 3, 2020 September 3, 2020 Salai Van Hmuhning\nThangtlang peng, Tlanglo khuami Pi Van Bawi Hnem nih a cinmi aithing cu Halkha ah zuar dingin Hniang 25|09|2020 zaanlei simuilam 5:00pm ah Hakha an rak phan i aa aithing cu Hakha, market i thilzuarmi hna sinah an zuar.\nHalkha An phak a tlai pah cang caah aa aithing cu cuai 80 lawng a zuar manh. A tangmi tun 10 le tan cu a thaizing August 26 ah zuar ṭhan dingin market hmai ah an chiah tak. A tangmi tun 10 te tan cu a cuai in cuai 200 hrawng a si.\nA thaizing i aa aithing zuar ṭhan ding a kal cu Hakha Sipin nih nawl na buar tiin Pi Van Bawi Hnem aithing cu an lak i hmunthur rialnak mawṭaw in an rial piak dih. Hi a thil tonmi kong he pehtlai in amah Pi Van Bawi hnem nih a tanglei bantukin thil sining a chim.\nPi Van Bawi Hnem nih a chimmi,“Kanmah hi khuate lei in a rami kan si. Tlanglo khuami kan si. Pawcawmnak caah kan lo ah aithing kan cin i zuar dingin August 25 zaanlei 5:00pm ah Hakha kan phan. Aithing cu market ah kan pek dih manh lo. Tungbing kan hlan i Tungbing zong nih a kan lawi tak. A tlai tuk cang i chikhat te cu hika ah rak um sehlaw zingka ah kan rak lak te lai kan ti i market thilzuar pawl zong nih ee an kan ti.\n“A thaizing zingka tuante in kan va kal tikah sipin nu nih pa 4, 5 hrawng a van i ratpi hna i kan aithing cu motor cungah an chiah. Kan dawi hna i kan zaangfah ko uh! upadi kan theih lobia zong a si tiin avoi 1nk ah kan nawl hna. Avoi 2nk ah tangka in dan kan tat ulaw tangka tu kan cawi lai kan ti hna nain an duh lo.\n“Avoi 3nk kan va kal ṭhan i kan pu rak tong uh a kan ti. An pu ton kan timh ah kan pu um lo an ti i innka zong an kan onh duh lo, an pu kan tong kho lo. A voi 4nk ah kan aithing cu hnawm rialnak seh in a kan rial piak dih. Kan aithing hi hnawmtam zong a si lo. Kan pawcawmnak le dam lo thlopnak caah kan cinmi a si.\n“Kan lungfak tuk. Hi hnu hmailei zongah khuate in a rami paoh cu upadi an theih lo tikah dantu kan tat ko uh law. Hitin cun kan tuahpiak ti hlah uh! tiin zaangfah kan in nawl hna,” tiah Pi Van Bawi Hnem nih cun a chim.\nPi Van Bawi Hnem nih a tonmi kongah Lai hlasakthiam pahnih, Nilen Parmawi le Iang Len Sung an celh ve hrim lo. A tanglei bantukin an lungfahnak le an ngaihchiatnak cu an langhter ve.\nNilen Parmawi: “A cu ngai cu. An ttuan ding rian tu tlamtling in ttuan khawh ttung lo in mipi sin aa-naa (အာဏာ) hman cu an thiam ngai. Hakha khuasa, Hakha phungphai a thei ko mi nih an theih naraw in nawl an ngeih lo va si seh law cu phundang.\n“Khuate lei in a ra chom mi , an paw cawm nak caah har le fe in kum khat chung an hlawh mi vial te hrawh piak dih hna cu thluachuah an hmu ngai lai cu ta. Cu pin ah mi dam lo a pasal thlop nak ding tiin a cu za rih lo mi aithing te a rak zuar mi hrim te cu lung kuai in.\nIang Len Sung:“Thinlung a fak i, mitthli a tla ko. Kumkhat chung thi le sa zong reu dihin le chawva tampi dihin ttuan mi, Cikkhat te i lohtlau dih cu ruah ah thinlung a fak khun. စီးပွားရေး caah an timi khi va sisehlaw phundang, harsat ruangle dam lo ruang i sizung umnak le i thlop nak chambau tuk ruangah zeitel a ttha hnem hnga maw tiin tuah mi hlohhlak piak dih cu lung a nuam lo ngai te.\n“Nawl buar ruang le theih lo ruang i tuah sual mi ruang ah cun Dan i tat phung siko. Sinan mi paw cawmnak hrawh dih le phundangin chim ah cun mi paw khuai cu a poi bak. Khuate dawtnak thinlung he hmailei cu rian ttuan kho usih law tthatuk hnga.\nPi Van Hnem Bawi fapa pasal zong a dam lo ruangah Halkha sizungah thlopbul a si. Tutan a zuarmi aithing hna hi phuk hmanh an za rih na loin, amah pasal thlopnak ah tiin ruahchannak he a rak zuarmi a si.\nA tang i kan chiahmi Democratic Voice of Chin-DVC nih a taarmi video ah thil sining an chimmi tling deuh in zoh khawh a si.


A Nupi ngeihnak Sawmnak Ca A Va Pek Cuahmah Hna Lio ah Meithal in An Rak Kah i A Nunnak A Liam – Buanchukcho\nA Nupi ngeihnak Sawmnak Ca A Va Pek Cuahmah Hna Lio ah Meithal in An Rak Kah i A Nunnak A Liam\nMandalay ramthen Sint Kue myone letpanhla Uksuh Nyein Chan Aung veng i um mi Ko Kyaw Kyaw Myo nih cun a nu pi thitnak ca i pheihsa a phawh cuahmah lioah ralkap pawl nih cun meithal in an kah tiah theih a si. June 24 ah nu pi thi dingmi pa a si i a kawi pa he hin nupi thihnak ca i pheihsa an phawt cuahmah lioah ralkap nih cun an thah.\nA hawi pa tu cu ralkap pawl nih an thah lo nain fak ngaiin an vuak hnuah an tleih ve. Ko Kyaw Kyaw Myo cu ralkap nih an kah i a hmun ah a thi colh. A chungkhat mi nih cun tuthla June 24 ah hin nupi thi ding si. Anu pi thitnak caah a hawipa te hin neihniam tete sawmnak ca an pe hna. Zaan nazi pa 9 hrawngah ralkap Sakhan pawng um mi chungkhat inn an phan i ralkap pawl nih cun lunghrinh in an rak kah hna.\nKo Kyaw Kyaw Myo tu an kah fuh tuk i a hmun ah a thi colh. A hawi pa tu cu an kheng lo nain fak ngai in an vuak hnuah an kal pi ve. Nyein Chan Aung veng i um mi panih a chim ningah cun an zumh hna lo a si zong le kah colh loin an tleih hna i bia an hal hna ding zong a si ko. Tuah zeihmanh fiang ta loin an kah colhmi hna hi cu an sual taktak.\nTu i an thahmi pa hi mifel mitha tuk a si caah veng chungmi pawl nih hin kan ngamhtlak tuk. A nu pi ngeihlai zong hi ai ngeih tuk ve i sawmnak ca tiang hi a mah tein ai phawt. Kei mah sin i a phawt le bangah cun na rak lo ah cun ka thinhung tuk la titiang hin a ka ti i cu tluk cun a nupi thit lai hi ai ngeih. Tu bantuk kan dirhmun ah hin cun mi zeihmanh hi kan him lo tuk hna tiah a chim.\nNgaih achia tuk Bak Ko, Khuaruah Tam le Zaangfak taktak bak si, A ruak Thut dih Cikcek Hnu Lawng Ah An Hmuh\nA Maktuk Rakrel Ve Hmanh : An Fapa i A Nupi Cu An Fanu A Tlaumi A Rak Si An nTheih Khawh Than


Phaisa Ting (3) Mante Cin i Ting (100) Ngahkhawh Nak lam Thingthei Thlaici , Rak Cing Cio Uh – CHINLAND TODAY NEWS\nNovember 27, 2020 admin Entertainment 0\nHi thingkung hi atulio ah a lar ngaimi a si i Australia ram ah cinmi a si i a min ah “Hicadamias”tiah an auh . Kawlram ah cuna cingmi an tamtuk rih lo .Asinain a cii hi kawlram zong ah a phan cang i a duhmi nih cawkkhawh a si ve cang .Kawlram zong ah mi thenkhat nih cun an cin cang nain a cii belte cu duhpoah in hmuhkhawh a har deuh rih ti a si .\nHi thingkung hi a chuahnak taktak cu Australia ram ah a si i na cin hnu ah cun a cii zong a chuak colh i a cii zong hi a man a tha ngaingai . Hi thingkung hi na cin ah cun a san lei hi pe 60 tluk a sang kho mi a si i a kauhlei pe 40 , ruahti 60′ a si i kawlram ah cin ah cun ai keihtuk ding a si . Cun a cin nak hmun ah a thabik mi cu tili in pe 1500 in pe 3000 tluk a san nak hmun ah a tha khun ti a si .\nHi thingkung “Hicadamias” timi hi a thei tlai a man a tha i kum khat ah voihnih lak khawh a si i a tlawmbik ting 60 in ting 100 karlak cu kumkhat ah hmuhkhawh peng a si .Atu ah hin kawlram hmunkip ah cin hram an thok ve cang i kalay myone hrawng zong ah a cingmi an tam ngai cang ti a si , laitlang ah cun a cingmi an um rih lo .\nSource : Myanmarthadin


Pi Sui Doi Nunnak Nih Na Bomhnak Aherh Hringhran Ko – Chin 11 News\nPi Sui Doi cu cancer zawtnak in tuhi Malaysia ah bawmhnak hngak in operation tuah ding ni le thla lawng lungdong ngai in a hngak cuahmah ko!\nPi Sui Doi cu cancer in a zaw i RM 70,000 nan chuah lo ahcun kan in thlawp hna lai lo, tiah siibawi te nih an ti. Malaysia Chinmi kan dirhmun cun RM thong 70 ngeih ding cu zeitihmanh in zaanmang hmanh ah manh ngam dingmi phaisa nih le a si fawn lo, cu phaisa ngei lo ah le operation kan in tuah lai lo tiin thihnak le nangmah bawmhnak karah aum mi ko khi a lo ko cang.\nKhua ruat kho nih zeimaw zat cu CRO sinah nan vun thawh cang i $4,000 tluk cu a chuak cang ko nain, a zeitihmanh in a zat ding asi lo caah nan kut rak samhpiak than rih dingin Pi Sui Doi nunnak nih na siantawk te phaisa a herh hringhran ko. May 15 (hmaizarh chung lawng) ah hi bawmhnak hi donghter (close) asi cang lai caah a rannak deuh a herh ko.


Vawleipi Le American Nih Kum 200 Chung Ah A Har Ngaimi Caan Voihnih An Ton – Chin World News Evening\nVawleipi Le American Nih Kum 200 Chung Ah A Har Ngaimi Caan Voihnih An Ton\nJanuary 24, 2021 January 24, 2021 Salai Van World News\nVawleipi le American nih Kum 200 Chung Ah A Har Ngaimi Caan Voihnih An Ton: Vawleipi le America nih kum 200 chungah a har ngaimi caan (hard times) voihnih a ton. 1930 ah “The Great Depression” (the worst economic recession in the 20th century) le tulio “Covid-19 Pandemic” (the worst economic downturn in the 21st century) hi a hun si. Hi caan har ngaimi pahnih hruai dingah American mipi nih hodah an President caah an zumh i an thim, timi hi a biapi ngai.\nAmerica nih The Great Depression le Word War II lio caan ah an rak ithimmi President cu: Franklin D. Roosevelt (FDR) a rak si, Democrat asi. Chuaklak a rak hruai khawh taktak hna i term 4 tiang U.S.A President an rak pehter – a thih tiang (20th amendment hlan). Hipa hi American President lakah uar a um bikmi pakhat asi ve ko lai. The New Deal (Social Security and Welfare Reform tbk), Good Neighbor Policy le The Four Freedoms timi “concept” a kan rohtami te hna hi uar an um ko. Tuni New World Order le Liberal International Order a hram a kan thlakpiaktu hi amah nehnang deuh asi ko rua lai. A nupi Eleanor Roosevelt nih “The Universal Declaration of Human Rights” (UDHR) a kan rohta fawn, “soft law” asi nain tuni vawlei kakip i nuhrin covo le human rights instruments vialte a hrampi bunhnak a hun si. Vawlei tuanbia nih a philh ti hna lo.\nTutan the 21st century chung global pandemic le economic crisis lio caanah America ram a hun hruaitu cu Evanka pa (Trump) a hun si. Kumkhat chung a buaipi i a tawlrel hnik. Nain, mi fanau, American mipi nih a tawlrelning le a hruaining an lung a tling deuh rua lo. China virus ati. Tlangrai flu hna he a tahchunh. Death toll le economic impact hna “downgrade” atuah. WHO in a chuak. Hnucun Covid-19 zawtnak in milu a thibik cem ramah an ichuah ko. Tutan thimnak mee a thlakning zoh tikah hi tluk an thih le an zawtah Republicans leiin Covid-19 pulrai kong pakhatnak a chiami hi zatuak 15% an si, Democrats lei hi zatuak 81% an si.\nDemocrats le Biden nih Covid-19 pulrai zawtnak hi biapi deuhin an chiah hrimhrim ti khi alang ngai. “I urge every American to wear a mask” tiah atu le atu VP Kamala Harris he an aumi hna hi sawhsawhte alo nain sullam a ngei in alang–Evanka pa he fakpiin an i dannak langhtertu “concept” pakhat khi asi. Hi ruang bikah American mipi nih Evanka pa nakcun Biden nih tulio pulrai zawtnak harnak chungin a kan tawlrel chanhchuah khawh deuh lai, tiah an zumh caah an thimmi hi asi bik ko, tiah thadam tein chim khawhmi asi. Laimi tampi nih biapi in kan rak zohmi phun hi cu America mipi tam-u nih an rak zohmi asi lem ti rua lo.\nRam hruainak ah khua kan cuanhning tete hi zohtthan awk a um pah. President Biden nih liamcia 20th century lio i President FRD nih a rak buaipi tawlrelmi “The Great Depression” bantuk kha tutan 21st century ah a hun tawlrel buaipi ve lai. Kan vawleipi ca zongah a biapi ngai. Hi bantuk vawleipi nih health crisis le economic crisis nganpi a ton tikah America mipi nih Democrat President an thim theomi nih hin ruahawk khi a umter ko. Biden nih athiam bikbik timi Economic Team le Health Team a thim hna i aa timhtuahning cu bei asei ngai. President FDR bang chuaklak a tawlrel kho te lai maw timi tu cu caan nih a chim te ko lai. Credit: Salai Van Lian Thang\nKhah! Trump Um Ti Lo Hnu Cun Harnak An Ton Lawng Si Loin An Vansaang Ruangmang Cang\nDemocrats An Pi Chur Nancy Pelosi Thil Tuahmi Cungah President Hlun Trump Aa Sum Kho Ti Lo!


Bia Phunnga - A VEL IN KHAMH KAN SI\n"Bawipa sal Moses nih, Bawipa nan Pathian cu dawt awk le, a lam vialte kha zulh awk le, a nawlbia hna kha tuah awk le, amah sinah i bek awk le, amah cu nan lung dihlak le nan thlarau vialte in a rianṭuan awkah nawl an pekmi hna nawlbia le phungbia cu tuah awkah ṭha tein i ralring tuah u,” tiah a ti hna." Joshua 22:5\n2012 kum ah, “The Public Religion Research Institute,” American mino, kum 18-24 kar pawl kha biaknak, zumhnak kong ah bia an hal hna tikah, minung pali ah Pakhat nih biaknak lei pumpeknak kan ngei tilo tiah an chim. Hihna lakah zatuak 55 (55%) cu an no deuh lio ah biaknak ah tha tein a rak cawlmi ansi I an rak ngaihmi zumhnak kha a zaam taak mi tu an rak si.\nNgaichiat awk tlak in, Jesuh a rak zummi minung tampi nih an rak Dawttukmi Jesuh cu an zaamtak thluahmah cang. (Biathlam 2:4\nSihmanhsehlaw ka lung na si lonak a um: cucu hmasa i na rak ka dawt bantuk khan na ka daw ti lo.) Hlanlio chan Israel miphun zong an Pathian kha an rak zamtak ve tawn I Joshua nih a khomhtthan hna I a cawnpiak hna. Kanaan ram an phak khawh nakhnga caah Pathian nih a fial mi hna paoh a chim ning in tuah awk ah Israel cu Joshua nih a rak cawnpiak tawn hna. (Joshua 22:2-3) Cucaah Kamhmi ram cu an co tthan I Pathian minung hna caah sersiam a si than cang.\nJoshua nih an lak in unau pathum, Reuben, Gad le Manasseh cu Jordan tiva ral ah a kir ter tthan hna tik ah, ttha tein bia a cah mi hna le lam hmuhsak nak a tuahmi hna cu:\n1. Dawtnak: Pathian he an I pehtlaihnak kha cah ter lo ding ah, amah kha thuuk piin an dawt a hau.\n2. Zulh, “Pathian he an kal tti nakhnga, Amah cu an sining dihlak in an zulh a hau.\n3. Nawlngaih, “Pathian kha upatnak an pek nak caah, a fialmi hna kha phunzai lo tein an zulh dih a hau.\n4. Tlaih, “Zumhnak ah an thawn peng khawh nakhnga, Pathian kha fek tein an I tlaih peng a hau.\n5. Rianh, “An zumhnak thawng in an nun nakhnga, Pathian kha thiang tein a rian an tuanpiak a hau I an rianh a hau.\nPathian sin in na zaam sual nakhnga lo, Joshua nih mipi a cahmi hna biafang panga I ruat ve tawn. (Rome 1:16) Pathian he kan I pehtlaihnak ah amah kan Dawt, kan Kal tti, a nawl kan Ngaih, amah kha fek tein kan I Tlaih I a rian kan Ttuan asi ahcun, kan Thinlung zong amah chung ah thuk piin hram a thla lai I a fek ko lai. (Joshua 22:5)\n1. Pathian na dawtnak hi zeitindah hneksak na si tawn?\n2. Joshua bia kaa nga lakah zei hi dah Pathian he nan I pehtlaihnak ah na herh bik mi asi? Zeiruang ah?